title: Jevgeni Medvedev

text: Jevgeni Vladimirovitš Medvedev (, s. 27. elokuuta 1982 Tšeljabinsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Medvedev pelaa Philadelphia Flyersissa, johon teki ensimmäisen NHL-sopimuksensa. Aiemmin hän pelasi Ak Bars Kazanissa kahdeksan kautta, jossa hän voitti voitti Gagarin Cupin kausina 2009 ja 2010.


title: Jevgeni Medvedev

text: Medvedev on voittanut Venäjän maajoukkueessa kaksi maailmanmestaruutta. Hän on edustanut maataan neljästi MM-kisoissa ja kerran olympialaisissa.


title: Ash

text: Ash on Pohjois-Irlannissa vuonna 1992 perustettu vaihtoehtorock-yhtye, jonka muodostavat Tim Wheeler (laulu, kitara), Mark Hamilton (basso) sekä Rick McMurray (rummut). Yhtyeen nuorin sekä ainoa naisjäsen Charlotte Hatherley (kitara, piano, taustalaulu), joka liittyi yhtyeen kokoonpanoon 1997 jätti yhtyeen vuonna 2006, jotta voisi keskittyä soolouraansa.


title: Lärbro

text: Lärbro on taajama ja entinen Ruotsin kunta Gotlannin kunnassa samannimisen saaren pohjoisosassa. Lärbron taajaman pinta-ala on 1,17 neliökilometriä. Asukkaita taajamassa on 484 (31.12.2010).


title: Lärbro

text: Lärbrosta on matkaa Visbyn lentoasemalle 29,3 kilometriä. Linnuntietä kylästä on matkaa Storugnsiin 4,2 km, Vägumeen 4,2 km, Kappelshamniin 7,4 km, Näriin 7,4 km ja Sliteen 7,5 km. Vuosina 1921–1960 Lärbrosta pääsi junalla Tingstäden ja Väskinden kautta Gotlannin keskukseen, Visbyhyn.


title: Lärbro

text: Lärbro oli vuosina 1952–1970 oma kuntansa. Tuolloin siihen kuuluivat aikaisemmat Lärbron, Hallin, Hangvarin ja Hellin kunnat. Vuonna 1971 kaikki Gotlannissa olleet kunnat yhdistettiin nykyiseksi koko saaren käsittäväksi kunnaksi.


title: Lärbro

text: Lärbron nähtävyyksiin kuuluu esimerkiksi osittain jo 1200-luvulla rakennettu kirkko. Se on yksi Gotlannin suurimmista.


title: Lucky (Britney Spearsin kappale)

text: Lucky on yhdysvaltalaisen laulajan Britney Spearsin kappale, joka julkaistiin 14. elokuuta 2000 Spearsin toisen studioalbumin "Oops!… I Did It Again" toisena singlenä. Kappaleen on tuottanut Max Martin ja Rami Yacoub.


title: Guinean jalkapallomaajoukkue

text: Guinean jalkapallomaajoukkue edustaa Guineaa jalkapallon miesten maajoukkuekilpailuissa. Sitä hallinnoi Guinean jalkapalloliitto.


title: Guinean jalkapallomaajoukkue

text: Guinean maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Guinea on esiintynyt Méxicossa 1968. Se voitti alkulohkon ottelussa Kolumbian 3–2, mutta hävisi Meksikolle ja Ranskalle, jääden lohkonsa viimeiseksi.


title: Guinean jalkapallomaajoukkue

text: Guinea esiintyi Afrikan-mestaruuskilpailujen lopputurnauksessa ensimmäisen kerran Sudanissa 1970, jolloin se putosi jatkosta ensimmäisellä kierroksella. Etiopian kisoissa 1976 Guinea saavutti hopeaa. Se pelasi neljän maan loppusarjassa ensin 1–1-tasapelin Nigerian kanssa ja voitti Egyptin 4–2. Ratkaisevassa ottelussa Guinea pelasi 1–1-tasapelin mestaruuden voittaneen Marokon kanssa. Afrikan-mestaruuskilpailujen puolivälieriin Guinea on selviytynyt Tunisiassa 2004, Egyptissä 2006 ja Ghanassa 2008.


title: Jussi-palkinnot 1996

text: Jussi-palkinnot 1996 jaettiin 31. maaliskuuta 1996 Kaapelitehtaalla järjestetyssä jakotilaisuudessa vuoden 1995 elokuville.


title: Oinasjärvi

text: Oinasjärvi voi tarkoittaa seuraavia:


title: Elämän vonkamies

text: Elämän vonkamies on Mikko Niskasen ohjaama elokuva vuodelta 1986. Elokuva perustuu kirjailija Kalle Päätalon romaanisarjaan "Juuret Iijoen törmässä". Elokuva on esitetty myös 8-osaisena televisiosarjana muutamia kertoja.


title: Elämän vonkamies

text: Kriitikon mukaan uransa viime metreillä olevan Niskasen elokuvan draama jää vaille lakipistettä, mutta elävänä se pysyy Niskasen taitavan ja rohkean henkilöohjauksen ansiosta.


title: Elämän vonkamies

text: Pirjo Leppänen sai roolistaan parhaan naispääosan Jussi-palkinnon.


title: Aleksi Rantanen

text: Aleksi Rantanen on hämeenlinnalainen näyttelijä. Rantanen tunnetaan parhaiten rooleistaan elokuvassa "Ystäväni Henry" ja lyhytelokuvassa "Jumalan hampaat". Rantanen opiskeli Hämeenlinnan yhteiskoulun lukiossa ja jatkoi näyttelemistään erinäisissä harrastelijateattereissa.


title: Hemse

text: Hemse on taajama Gotlannin kunnassa samannimisen saaren eteläosassa, Ruotsissa. Pinta-alaa Hemsellä on 2,11 neliökilometriä. Asukkaita alueella on 1 715 (31.12.2010). Hemse on Gotlannin toiseksi suurin asutuskeskittymä Visbyn jälkeen.


title: Hemse

text: Hemsestä on matkaa Visbyn lentoasemalle 47,8 kilometriä. Linnuntietä kylästä on matkaa Alvaan 2,1 km ja Ekeen 7,5 km.


title: Hemse

text: Hemsestä pääsi vuosina 1878–1960 Visbyhyn junalla. Vuodesta 1900 lähtien junalla pääsi myös Havdhemiin ja muutamaa vuotta myöhemmin Havdhemin kautta Burgsvikiin. Näilläkin osuuksilla liikenne loppui vuonna 1960. Hemse oli vuosina 1863–1970 oma kuntansa, jonka jälkeen muodostettiin Gotlannin kunta. Hemsen taajama puolestaan oli taajaväkinen yhdyskunta vuosina 1896–1958.


title: Hemse

text: Hemsessä on muun muassa uimahalli, kuntosali, jäähalli, teatteri ja elokuvateatteri. Taajamassa toimii lisäksi yli 50 yhdistystä. Vuonna 1876 Atlingbohon perustettiin Gotlands folkhögskola -koulu, joka vuonna 1881 muutti Hemsehen. Nykyisin koululla on Hemsen lisäksi toimipaikka Fårösundissa.


title: Alain Baxter

text: Alain Baxter (s. 26. joulukuuta 1973 Edinburgh) on entinen skottilainen alppihiihtäjä. Hän kilpaili pääasiassa pujottelussa.


title: Alain Baxter

text: Baxter yllätti Salt Lake Cityn olympialaisissa 2002 laskemalla pujottelussa kolmanneksi ranskalaisten Jean-Pierre Vidalin ja Sebastien Amiezin jälkeen. Baxterin suoritus kuitenkin hylättiin ja hän menetti mitalinsa kun hänen dopingnäytteestään löytyi metamfetamiini-piristettä. Mitali olisi ollut Britannian ensimmäinen alppihiihdon olympiamitali. Baxterin hylkäyksen jälkeen pronssille nousi itävaltalainen Benjamin Raich.


title: Alain Baxter

text: Baxterin mukaan aine joutui hänen elimistöönsä vahingossa hänen Yhdysvalloista ostamastaan nenäsuihkeesta. Hän oli käyttänyt samaa nenäsuihketta aikaisemmin Britanniassa. Kansainvälinen Hiihtoliitto langetti Baxterille kilpailukieltoa 15. joulukuuta 2002 asti. Hän kuitenkin valitti kilpailukiellostaan urheilun kansainväliseen vetoomustuomioistuimeen (CAS), jonka päätöksestä hänen kilpailukieltonsa päättyi 18. elokuuta 2002. Hän valitti myös mitalinsa menettämisestä, mutta hänen hylkäyksensä pysyi voimassa.


title: Alain Baxter

text: Naganon olympialaisissa 1998 Baxter sijoittui 31:nneksi suurpujottelussa ja hylättiin pujottelun ensimmäisessä laskussa. Torinon olympialaisissa 2006 hän oli kuudestoista pujottelussa. Alppihiihdon MM-kilpailuissa hän on sijoittunut parhaimmillaan kahdesti kuudenneksitoista. Alppihiihdon maailmancupin osakilpailussa hän on sijoittunut pujottelussa neljästi kymmenen parhaan joukkoon. Paras osakilpailusijoitus on neljäs Åressa kaudella 2000–2001 ja samalta kaudelta on paras pujottelun maailmancupin sijoitus hänen oltuaan yhdestoista. Alppihiihdon Euroopan cupissa hän on voittanut kaksi osakilpailua.


title: Alain Baxter

text: Baxter lopetti uransa kauden 2008–2009 jälkeen.


title: Tosaint Ricketts

text: Tosaint Ricketts (s. 6. elokuuta 1987 Edmonton, Alberta, Kanada) on kanadalainen jalkapalloilija, pelipaikaltaan hyökkääjä. Hän on pelannut kotimaansa lisäksi Suomen, Romanian, Norjan, Turkin ja Israelin sarjoissa.


title: Tosaint Ricketts

text: Rickettsin vanhemmat ovat syntyperältään jamaikalaisia. Lapsuudessaan hän harrasti myös koripalloa ja yleisurheilua. Jalkapalloilun hän aloitti vakavissaan 14-vuotiaana.


title: Tosaint Ricketts

text: Ricketts opiskeli Green Bayn yliopistossa ja pelasi jalkapalloa Green Bay Phoenix -joukkueessa Yhdysvaltain NCAA-yliopistosarjassa. Hän oli joukkueen parhaita maalintekijöitä neljän kauden ajan, ja hänet valittiin kahdesti Horizon League -konferenssin tähdistöjoukkueeseen.


title: Tosaint Ricketts

text: Huhtikuussa 2009 Ricketts teki 1 + 1 -vuotisen sopimuksen suomalaisen Myllykosken Pallon kanssa harjoiteltuaan joukkueen mukana kuukauden ajan. Veikkausliiga-debyyttinsä hän teki 2. toukokuuta 2009 ottelussa Interiä vastaan ja ensimmäisen maalinsa 11. toukokuuta HJK:ta vastaan. Heinäkuussa 2009 seura ja Ricketts laittoivat täytäntöön hänen sopimuksessaan olleen option kaudesta 2010.


title: Tosaint Ricketts

text: Kausina 2009–2010 Ricketts pelasi MyPassa kaikkiaan 40 Veikkausliigan ottelua ja teki yhdeksän maalia. Hän pelasi myös kauden 2010–2011 Eurooppa-liigan karsinnoissa, jossa hän teki viisi maalia yhtä monessa ottelussa. Kolme maaleista syntyi kolmannella karsintakierroksella Timișoaraa vastaan, mikä herätti romanialaisseuran kiinnostuksen. Rickettsin MyPa-sopimuksen päätyttyä hän siirtyikin Timișoaraan marraskuussa 2010.


title: Tosaint Ricketts

text: Ricketts on pelannut myös Kanadan maajoukkueissa. Hän kuului Kanadan joukkueeseen kotimaaperällä järjestetyissä alle 20-vuotiaiden MM-kilpailuissa vuonna 2007 ja Pekingin olympialaisten esikarsintaturnauksessa vuonna 2008. A-maajoukkueen mukana hän oli ensimmäistä kertaa touko–kesäkuun vaihteessa 2009. A-maajoukkuedebyyttinsä hän teki 9. helmikuuta 2011 ystävyysottelussa Kreikkaa vastaan. Hänet valittiin Kanadan joukkueeseen vuoden 2011 Pohjois-Amerikan-, Keski-Amerikan- ja Karibian-mestaruusturnaukseen CONCACAF Gold Cupiin.


title: Tosaint Ricketts

text: Vuoteen 2018 mennessä Ricketts on pelannut 58 miesten maaottelua ja tehnyt niissä 16 maalia.


title: Sirja

text: Sirja on alkujaan virolainen, nykyään myös Suomessa esiintyvä naisen etunimi, muunnos virolaisesta nimestä Sirje.


title: Sirja

text: Suomenkielisessä kalenterissa Sirjan nimipäivä on 30. syyskuuta. Vuosina 1900–2015 nimi on annettu Suomessa väestörekisterin mukaan 594 naiselle. Nimi Sirje on annettu noin 450 naiselle.


title: Sirja

text: Nimeä Sirja on pidetty muunnoksena virolaisesta nimestä Sirje, joka on peräisin virolaisesta kansanrunosta "Sinisirje linnukene". Etunimeksi Sirjeä ehdotti Julius Mägiste vuonna 1929., mutta Suomessa nimi Sirja oli jonkin verran käytössä jo ennen sitä.


title: Kovakalvo

text: Kovakalvo tarkoittaa seuraavia asioita:


title: Aarne Pynnönen

text: Aarne Henri Olavi Pynnönen (s. 11. maaliskuuta 1946 Kangasniemi) on suomalainen kirjailija. Hänen tuotantoaan ovat kustantaneet Planfix ja Nordbooks.


title: Seagate

text: Seagate on NASDAQ-pörssissä noteerattu pörssiyhtiö. Yhtiö valmistaa kiintolevyjä ja tallennusmediaratkaisuja. Tällä hetkellä Seagate on maailman toiseksi suurin kiintolevyjen valmistaja.


title: Seagate

text: Seagate aloitti toimintansa levyasemavalmistajana vuonna 1979, alkujaan yrityksen nimi oli "Shugart Techologies". Yhtiön perustivat Alan Shugart ja Finis Conner. Yrityksen ensimmäinen tuote, viiden megatavun ST-506 -kovalevy, tuli markkinoille vuonna 1980. 1980-luvulla Seagate teki yhteistyötä IBM:n kanssa toimittamalla IBM XT -koneen kiintolevyjä OEM-periaatteella.


title: Seagate

text: Seagaten päämaja on Scott's Valleyssä Kaliforniassa.


title: Seagate

text: Yhtiö teki ostotarjouksen kiintolevyvalmistaja Maxtor:sta 21. joulukuuta 2005 ja kauppa saatiin päätökseen maaliskuussa 2006. Seagate on myöhemmin ottanut Maxtor-merkin uudelleen käyttöön. Kauppasumma oli 1,9 miljardia dollaria.


title: Seagate

text: Seagaten liikevaihto oli 12.7 miljardia dollaria vuonna 2008. Työntekijöitä yhtiöllä on noin 54000.


title: Västra skogenin metroasema

text: Västra skogenin metroasema on yksi Tukholman metron sinisen linjan asemista, joka sijaitsee Solnan kunnassa. Västra skogenista linja haarautuu Akallaan ja Hjulstaan. Se avattiin metron sinisen linjan avauduttua 31. lokakuuta 1975 metrojärjestelmän 81. asemana. Aseman lippuhallin ja välitasanteen väliset liukuportaat ovat Ruotsin pisimmät, 66 metriä. Asemalla on myös sinisen linjan liikenteenohjaus.


title: Västra skogenin metroasema

text: Asemalla on kolme raidetta ja kaksi laituria: raiteelta yksi liikennöidään Akallaan ja Hjulstaan ja raiteilta kaksi ja kolme Kungsträdgårdeniin. Keskustan suuntaan on kaksi raidetta lähinnä ajantasaussyistä. Asemalla on yksi lippuhalli ja vain yksi sisäänkäynti, Länsimetsänaukiolla Johan Enbergs vägenillä.


title: Pumpulihäntäkaniini

text: Pumpulihäntäkaniini ("Sylvilagus floridanus") on Pohjois- ja Keski-Amerikassa elävä jäniseläin.


title: Pumpulihäntäkaniini

text: Pumpulihäntäkaniini on väriltään harmaanruskea, sen niska on ruosteenruskea ja hännänalus vaalea, Korvien pituus on 5-7 cm, ruumis 37-46 cm, häntä 4-6 cm ja takajalan nilkka 8-10 cm. Eläin painaa 900-1800 g.


title: Pumpulihäntäkaniini

text: Lajin levinneisyys ulottuu Yhdysvaltain itäosista Uutta Englantia lukuun ottamatta länteen Pohjois-Dakotaan, Kansasiin, Teksasiin, Uuteen Meksikoon ja Arizonaan.


title: Michael Seresin

text: Michael Seresin (s. 17. heinäkuuta 1942 Wellington, Uusi-Seelanti) on uusiseelantilainen elokuvaaja, joka tunnetaan erityisesti 1970-luvulla alkaneesta yhteistyöstä ohjaaja Alan Parkerin kanssa. Seresin on voittanut BAFTA-palkinnon elokuvasta "Seitsemännen portaan enkeli".


title: Michael Seresin

text: Elokuvatyöskentelyn ohella Seresin toimii myös viinialalla; hän perusti Seresin Estate -yrityksen Marlboroughiin vuonna 1992.


title: Kovakalvo (aivot)

text: Kovakalvo eli dura () on uloin keskushermostoa peittävistä aivo- ja selkäydinkalvoista. Se on kaksilehtinen, sidekudoksinen paksu kalvo, joka ympäröi aivoja kiinnittyen kallon sisäpintaan, ja ulottuu myös selkäytimen ympärille. Pään vamma voi aiheuttaa verenvuodon kovakalvon sisälle (kovakalvonalainen verenvuoto eli subduraalihematooma) tai kalvon ja luun väliin (epiduraalivuoto).


title: Vihreä linja (Tukholman metro)

text: Vihreä linja () on yksi Tukholman kolmesta metrolinjasta.


title: Vihreä linja (Tukholman metro)

text: Vihreällä linjalla on yhteensä 49 asemaa, joista 12 on maanalaisia ja 37 maanpäällisiä asemia. Linjan pituus on yhteensä 41,5 kilometriä. Linja vihittiin käyttöön 1. lokakuuta 1950 Slussenin ja Hökarängenin välillä, jolloin se oli järjestelmän ensimmäinen osuus. Linjalla on kuusi pääteasemaa: Hässelby strand, Åkeshov ja Alvik lännessä sekä Hagsätra, Farsta strand ja Skarpnäck etelässä.


title: Hietakiitäjäiset

text: Hietakiitäjäiset ("Cicindelinae") on maakiitäjäisten ("Carabidae") heimoon kuuluva petokuoriaisten alaheimo.


title: Hietakiitäjäiset

text: Alaheimon lajit erottaa muista maakiitäjäisistä muun muassa uurteettomista peitinsiivistä, joissa ei ole säännöllisiä pisterivejä. Tunnusomaisia hietakiitäjäisille on myös suuri ja voimakasleukainen pää sekä suuret verkkosilmät. Hietakiitäjäiset liikkuvat yleensä auringonpaisteessa, ja muista maakiitäjäisistä poiketen, pyrähtävät herkästi lentoon. Aikuisen kuoriaisen lailla myös hietakiitäjäisen toukka on peto. Toukka kaivaa maahan pystysuoran käytävän, josta se vaanii saalista.


title: Hietakiitäjäiset

text: Suomessa tunnetaan elävän neljä hietakiitäjäislajia. Näistä yleisin on kenttäkiitäjäinen ("Cicindela campestris"). Muita tavattuja lajeja ovat nummikiitäjäinen ("Cicindela sylvatica"), hietikkokiitäjäinen ("Cicindela hybrida") ja "Cicindela maritima".


title: Punainen linja (Tukholman metro)

text: Punainen linja () on yksi Tukholman kolmesta metrolinjasta.


title: Punainen linja (Tukholman metro)

text: Punaisella linjalla on yhteensä 36 asemaa, joista 21 on maan alla ja 15 maan päällä. Linja on 39,7 kilometriä pitkä. Se vihittiin käyttöön 5. huhtikuuta 1964 T-Centralenin ja Fruängen sekä Örnsbergin välillä. Linjalla on neljä pääteasemaa, joista Fruängen ja Norsborg ovat etelässä/lounaassa ja Ropsten sekä Mörby centrum koillisessa/pohjoisessa. Aiemmin punainen linja esitettiin metrokartoissa oranssin värisenä.


title: Punainen linja (Tukholman metro)

text: Linjaa käytti vuonna 2008 noin 425 000 matkustajaa päivässä.


title: Massachusetts General Hospital

text: Massachusetts General Hospital (Mass General tai MGH) on Harvard Medical Schoolin alkuperäinen ja suurin opetussairaala sekä biolääketieteellisen tutkimuksen laitos. Se sijaitsee West Endin alueella Bostonissa Massachusettsin osavaltiossa.


title: Massachusetts General Hospital

text: Se on kolmanneksi vanhin erikoistumaton sairaala Yhdysvalloissa ja Uuden-Englannin vanhin ja suurin sairaala. Siellä on noin tuhat potilaspaikkaa. Sairaalalla on maailman suurin sairaalapohjainen tutkimusohjelma, jonka vuosibudjetti on yli 750 miljoonaa dollaria. U.S. News & World Report- aikakauslehti arivoi sen vuoden 2013-2014 listallaan Yhdysvaltain toiseksi parhaaksi sairaalaksi.


title: Massachusetts General Hospital

text: Sairaala perustettiin vuonna 1811. Alkuperäisen sairaalarakennuksen suunnitteli tunnettu yhdysvaltalainen arkkitehti Charles Bulfinch. MGH on kolmanneksi vanhin yleinen sairaala Yhdysvalloissa ja vanhin ja suurin Uudessa-Englannissa. John Warren, anatomian ja kirurgian professori Harvard Medical Schoolissa, joka silloin sijaitsi Cambridgessa, johti lääketieteellisen koulun muuttoa Bostoniin. Warrenin poika John Collins Warren johti James Jacksonin kanssa yritystä saada Massachusetts General Hospital aloittamaan toimintansa. ne, joilla oli varaa, saivat hoitoa kotona, joten Massachusetts General Hospitalin, kuten useimpien muidenkin 1800-luvulla perustettujen sairaaloiden, tarkoituksena oli tarjota hoitoa köyhille. 1800-luvun puolivälistä 1800-luvun loppuun, Harvardin lääketieteellinen koulu sijaitsi Massachusetts General Hospitalin läheisyydessä.


title: Massachusetts General Hospital

text: Ensimmäisten amerikkalaisten sairaalan sosiaalityöntekijöiden tukikohta oli sairaalassa.


title: Massachusetts General Hospital

text: Sairaalan työ tietokoneohjelmien kehittäjänä lääketieteelliseen käyttöön 1960-luvulla johti MUMPS-ohjelmointikielen syntyyn. Lyhenne tulee sanoista ""Massachusetts General Hospital Utility Multi-Programming System"". Kyseessä on tärkeä ohjelmointikieli ja tietokanta, jota käytetään potilastietojen tallentamiseen ja laskutukseen. Potilastietokanta nimeltä File Manager, jonka kehitti United States Department of Veterans Affairs, luotiin käyttäen tätä kieltä.


title: Massachusetts General Hospital

text: Vuonna 1846 MGH:n Ether Dome käytti dietyylieetteriä ensimmäisten joukossa. Bostonilainen hammaslääkäri William Thomas Green Morton esitteli lääketieteelliselle ammattialalle eetterin käyttöä kivun lievittämiseksi. Toimenpide suoritettiin cambridgelaisen William Abbottin niskassa olevan verisuonikasvaimen poistamiseksi. MGH:n pääkirurgi John Collins Warren suoritti leikkauksen ja huomautti, että se ei ole humpuukia. Uutiset merkittävästä "uudesta" keksinnöstä kulkeutuivat maailman ympäri nopeasti. Georgian Danielsvillestä kotoisin oleva Crawford Long käytti 1842 ensimmäisen kerron dokumentoidusti dietyylieetteriä potilaan saattamiseksi tiedostamattomaan tilaan ennen leikkausta. Termiä anestesia ehdotti Harvard Medical Schoolin lääketieteen professori Oliver Wendell Holmes vanhempi. Modernin anestesiaosaston perusti sairaalaan vuonna 1936 Henry Knowles Beecher. Ether Dome on nykyäänkin olemassa ja avoinna yleisölle. Se on yksi vanhimmista olemassa olevista toimenpidekatsomoista.


title: Massachusetts General Hospital

text: Sairaalassa on 905 vuodepaikkaa ja potilaita on vuodessa 45 000. Kirurginen henkilökunta suorittaa vuosittain yli 34 000 toimenpidettä. Synnytyspalvelu hoitaa joka vuosi yli 3 500 synnytystä. Sairaala hoitaa vuosittain yli miljoona avohoidossa käyvää potilasta pääkampuksellaan sekä sen kuudella satelliittilaitoksella Bostonin Back Bayllä, Charlestownissa, Chelseassa, Everettissa, Reveressä ja Walthamissa. Arkkitehti Hisham N. Ashkouri, joka työskentelee yhdessä Hoskins Scott Taylorin ja Partnersin kanssa tarjosi piirustukset ja kaavat lastenosastolle, vastasyntyneiden tehohoidolle ja sairaalapotilashoitoon liittyville kerroksille, kuten myös kolmannen kerroksen kirurgiselle huoneille ja avustustoimipaikoille.


title: Massachusetts General Hospital

text: Vuonna 2003 American Nurses Credentialing Center nimesi MGH:n osavaltion ensimmäiseksi magneettisairaalaksi. Magneettitunnustus tarkoittaa korkeinta kunniamainintaa, joka annetaan sairaanhoidon erinomaisuudesta.


title: Massachusetts General Hospital

text: Syksyllä 2004 avattiin Yawkey Center for Outpatient Care, joka on nimetty Jean R. Yawkeyn mukaan. Tämä 41 000 neliömetrin suuruinen kymmenkerroksinen laitos on suurin ja monipuolisin avohoitorakennus Uudessa-Englannissa.


title: Massachusetts General Hospital

text: Massachusetts General Hospital on yhteistyössä Harvard Medical Schoolin kanssa ja on sen alkuperäinen opetussairaala. Yhdessä ne muodostavat akateemisen terveyskeskuksen.


title: Massachusetts General Hospital

text: Helmikuussa 2009 Phillip T. and Susan M. Ragon Institute perustettiin vahvistamaan tutkimusta, joka kehittää rokotuksia ja muita hoitoja hankittuihin immuunijärjestelmän sairauksiin, etupäässä AIDSiin.


title: Massachusetts General Hospital

text: Vaikka MGH:lla on oma psykiatrian ylilääkäri, sairaala on läheisessä yhteistyössä lähistöllä sijaitsevan McLean Hospitalin kanssa, joka on yhteistyössä myös Harvard Medical Schoolin kanssa.


title: Massachusetts General Hospital

text: MGH on jatkuvasti U. S. News and World Reportin parhaiden sairaaloiden joukossa


title: Pikkukudu

text: Pikkukudu ("Tragelaphus imberbis") on Afrikassa elävä nautaeläinlaji.


title: Pikkukudu

text: Pikkukudu on siro ja solakka antilooppi, jolla on 11-15 hyvin selvää pystyä kylkijuovaa harmaanruskeassa turkissaan. Uroksella on koko selän pituudelle ulottuva harja, naarailla se on vain hartioiden alueella. Uroksen sarvet kasvavat jopa 90 sentin pituisiksi. Paino vaihtelee pikkukudulla 90-100 kiloon ja ruumiin pituus 160-175 senttimetriin. Eläimen säläkorkeus on 95-105 senttiä ja sen hännän pituus on 30-40 senttiä.


title: Pikkukudu

text: Pikkukudun levinneisyys ulottuu Etiopiaan, Etelä-Somaliaan, Sudanin eteläosiin, Itä-Ugandaan, koko Keniaan ja Koillis-Tansaniaan. Lajin elinympäristö on akasiasavannia, mutta se ei elä kovin avoimilla seuduilla, vaan puolikuivilla pensaikkoalueilla. Siellä turkin väristä ja juovikkuudesta on etua eläimen sulautumiseen ympäristöön. Todellisuudessa pikkukudu tarvitseekin hyvän suojavärin, sillä lajilla on runsaasti vihollisia. Aikuinen kudu sopii saaliiksi leopardille, leijonalle, hyeenalle ja hyeenakoiralle. Nuoria yksilöitä saalistavat myös servaali, karakali, paviaani ja suuret käärmeet.


title: Pikkukudu

text: Pikkukudun ravintoon kuuluu pensaiden ja puiden lehdet. Mikäli vettä on tarjolla, ne käyvät juomassa säännöllisesti.


title: Pikkukudu

text: Naaraan kantoaika on noin 220 vuorokautta ja se synnyttää tavallisesti vain yhden poikasen.


title: Paras miespääosa musikaali- tai komediaelokuvassa (Golden Globe)

text: Parhaan musikaali- tai komediaelokuvan Golden Globe -palkinto on yksi palkinnoista, joita Hollywood Foreign Press Association jakaa vuosittain. Ensimmäisen kerran palkinto jaettiin vuonna 1950.


title: Liki

text: Liki ("Kobus leche") on Afrikassa elävä vesiantilooppilaji.


title: Liki

text: Liki on siro antilooppi, jolla on pitkät kaarevat sarvet. Uros on väritykseltään tummanruskea-musta. Naaras on puolestaan ruskea-punertava. Mahanpuoli on kummallakin sukupuolella vaalea. Ruumiin pituus 130–180 cm ja eläin painaa noin 65–130 kiloa. Sen säkäkorkeus on 85–110 cm ja hännän pituus 35–45 cm.


title: Liki

text: Likin levinneisyysalue kattaa saarekemaisesti kosteikkoalueita Kaakkois-Zairessa, Angolassa, Namibiassa, Sambiassa ja Botswanassa.


title: Liki

text: Pariutumisaikaan loka-tammikuussa laumat sekoittuvat. Likin kantoaika kestää 7–8 kuukautta.


title: Gundi

text: Gundi ("Ctenodactylus gundi") on gundien eli kampavarvasrottien ("Ctenodactylidae") heimoon kuuluva jyrsijälaji, joka elää Pohjois-Afrikan kuivilla kallioalueilla.


title: Gundi

text: Lyhythäntäinen gundi muistuttaa marsua, sen ruumis on rakenteeltaan vankka ja noin 16–20 senttimetriä pitkä. Gundi painaa 175–195 grammaa.


title: Gundi

text: Gundin hampaat kasvavat jatkuvasti. Laji on niin taitava kiipeämään, että se pääsee jopa pystysuoraa kallioseinämää ylöspäin.


title: Gundi

text: Gundia esiintyy Afrikassa ja sen levinneisyysalue ulottuu Libyasta ja Tunisiasta Algeriaan ja Marokkoon. Laji viihtyy kivisillä autiomailla.


title: Malena Ernman

text: Malena Ernman (oik. Sara Magdalena Ernman, s. 4. marraskuuta 1970 Sandviken) on ruotsalainen oopperalaulaja, äänialaltaan mezzosopraano. Hän edusti Ruotsia Moskovassa 12.-16. toukokuuta 2009 järjestetyssä Eurovision laulukilpailussa kappaleellaan "La voix". Kilpailun finaalissa Ernman sijoittui 21:nneksi 33 pisteellä. Kappale oli Ruotsin kolmas euroviisukappale, joka on päässyt kaksivaiheisessa loppukilpailussa semifinaalista finaaliin, aikaisemmat ovat Carola Häggkvist vuonna 2006 ja Charlotte Perrelli vuonna 2008.


title: Malena Ernman

text: Ernman on ollut Ruotsin kuninkaallisen musiikkiakatemian jäsen vuodesta 2006 lähtien.


title: Bruce Metzger

text: Bruce Manning Metzger (9. helmikuuta 1914 – 13. helmikuuta 2007) oli yhdysvaltalainen raamatuntutkija, joka tuli tunnetuksi varsinkin työstään Uuden testamentin parissa. Hän julkaisi useita kirjoja, teki raamatunkäännöstyötä ja pääsi British Academyn jäseneksi. Hän kuului presbyteereihin, ja hänet vihittiin presbyteeripapiksi vuonna 1939.


title: Bruce Metzger

text: Metzger valmistui Lebanon Valley Collegesta, Princetonin teologisesta seminaarista ja Princetonin yliopistosta. Hän toimi myöhemmin itse Princetonin teologisen seminaarin professorina.


title: McLean Hospital

text: McLean Hospital on psykiatrinen sairaala Belmontissa, Massachusettsissa.


title: McLean Hospital

text: McLean ylläpitää maailman suurinta neurotieteellistä ja psykiatrista tutkimusohjelmaa yksityisessä sairaalassa. Sairaala on Harvard Medical Schoolin suurin psykiatrinen laitos, Massachusetts General Hospitalin yhteistyökumppani ja Partners HealthCaren jäsen, joka omistaa myös Brigham and Women's Hospitalin.


title: McLean Hospital

text: McLean perustettiin vuonna 1811 Charlestownin osaan, joka on nykyään osa naapuroivaa Somervilleä. Sairaalan alkuperäinen nimi oli Asylum for the Insane ja se oli ensimmäinen instituutio, joka oli organisoitu yhteistyössä tunnettujen bostonialaisten, jotka olivat huolissaan kodittomista henkisesti sairaista ihmisistä, joita "oli tulvillaan kaduilla ja teillä ympäri Bostonia". Sairaala rakennettiin Charles Bulfinchin kartanon ympärille, josta tuli sairaalan hallinnollinen rakennus. Suurin osa sairaalan rakennuksista valmistui vuoteen 1818 mennessä. Laitokselle annettiin myöhemmin nimeksi The McLean Asylum for the Insane kunnianosoitukseksi yhdelle sairaalan varhaisimmista lahjoittajista, John McLeanille, jonka lahjoitukset mahdollistivat useiden tällaisten sairaaloiden rakentamisen 1818 hintaluokan mukaan. McLeanin muotokuva on nykyään nykyisessä Administration Buildingissa muiden alkuperäisessä sairaalassa olleiden maalausten joukossa. Vuonna 1892 laitos nimettiin uudelleen McLean Hospitaliksi tunnustuksena mielen sairauksien hoidon laajemmista näkemyksistä.


title: McLean Hospital

text: Vuonna 1895 kampus muutti Waverley Oaks Hillille Belmontiin. Tämän neuvon antoi Frederick Law Olmsted, tunnettu maisema-arkkitehti. Muutto tuli välttämättömäksi Charlestownin asemakaavamuutosten vuoksi. Olmsted, joka aikanaan hoidettiin McLeanissa, kehitti terapeuttisen puistomaiseman sairaalan rakennusten ympärille, jota on siitä lähtien pidetty yllä.


title: McLean Hospital

text: 1990-luvulla sairaalan kohdatessa laskun liikevaihdossa terveydenhuoltoalan muutoksissa, se teki suunnitelman myydäkseen osan tontistaan Belmontin kaupungin kehittymiselle. Tontin myynti aiheutti eripuraisuutta ja poliittista keskustelua kaupungissa 1990-luvun lopulla. Lopulta suunnitelma Olmstedin alkuperäisen avoimen tilan pelastamiseksi ja kaupungin kehittämisen sallimiseksi asumiskiinteistöjä ja kauppallisia kiinteistöjä voittivat suunnitelman pelkkien huippuasumusten kehittämisen suhteen. Sopimus saatiin päätökseen vuonna 2005 ja kehittäminen oli hyvällä mallilla vuoden lopussa.


title: McLean Hospital

text: Nykyään McLeaniä johtaa Scott L. Rauch, puheenjohtaja ja psykiatrian ylilääkäri, joka tunnetaan innovatiivisesta työstään käyttäen aivokuvausmetodeja tutkiakseen psykiatrisia toimintahäiriöitä.


title: McLean Hospital

text: McLean eroaa muista Uuden-Englannin sairaaloista yhdistäessään opetuksen, hoidon ja tutkimuksen. Suurin osa muista laitoksista keskittyy vain yhteen näistä.


title: Sanni Kivivuori

text: Alexandra ”Sanni” Mathilda Kivivuori (o.s. "Silander") on kuvitteellinen hahmo Väinö Linnan kirjoittamassa Täällä Pohjantähden alla -trilogiassa. Hän on työväen osuuskaupan hoitajan Kalle Silanderin tytär. Sanni menee naimisiin Janne Kivivuoren kanssa kirjan ensimmäisessä osassa.


title: Sanni Kivivuori

text: Sanni Kivivuorta kuvaillaan kirjasarjassa turhamaiseksi ja ylpeäksi.


title: Partners HealthCare

text: Partners HealthCare on yleishyödyllinen yhteisö, joka omistaa useita sairaaloita Massachusettsin osavaltiossa, etupäässä Bostonin alueella. Massachusetts General Hospital ja Brigham and Women's Hospital perusti yhteisön vuonna 1993. Partners on suurin terveydenhoidon tarjoaja Massachusettsissa ja monet sen sairaaloista ovat Harvard Medical Schoolin kanssa opetusyhteistyössä.


title: Partners HealthCare

text: Nykyisiin Partners HealthCaren jäseniin kuuluu:


title: Vesa Mäkinen (säveltäjä)

text: Vesa Mäkinen on suomalainen elokuvasäveltäjä. Hän on ollut ehdolla parhaan musiikin Jussi-palkintoon elokuvasta "Emmauksen tiellä". Hän oli vuosina 1999–2014 Salatut elämät -tv-sarjan vakituisena säveltäjänä.


title: Pimeä saartaa meitä!

text: Pimeä saartaa meitä! on Tuvalun toinen julkaisu ja ensimmäinen kokopitkä albumi.Albumin kappaleet on säveltänyt ja sovittanut Tuvalu sekä sanoittanut Annina Antinranta. Albumin on tuottanut Tuvalu.


title: Mitä muut ajattelevat sinusta?

text: Mitä muut ajattelevat sinusta? on Tuvalun vuonna 2004 julkaistu debyytti-EP.Albumin kappaleet on säveltänyt Antti Harmainen, sanoittanut Annina Antinranta ja sovittanut Tuvalu. Albumin on tuottanut Tuvalu.


title: Harvard Medical School

text: Harvard Medical School (HMS) on yksi Harvardin yliopiston kouluista ja nykyään Yhdysvaltojen ensimmäiseksi sijoitettu lääketieteellinen koulu U.S. News and World Reportin mukaan.


title: Harvard Medical School

text: HMS sijaitsee Bostonissa, Massachusettsissa. Vuonna 2006 lääketieteellisessä oli opiskelemassa 616 opiskelijaa lääketieteen lisentiaatiksi, 435 filosofian tohtoriksi ja 155 yhdistettyyn lääketieteen lisentiaatti-filosofian tohtori -tutkintoon.


title: Harvard Medical School

text: Koulu on kolmanneksi vanhin lääketieteellinen koulu Yhdysvalloissa ja sen perusti lääkäri John Warren 19. syyskuuta 1782 yhdessä Benjamin Waterhousen ja Aaron Dexterin kanssa. Ensimmäiset luennot pidettiin Harvard Hallin kellarissa ja myöhemmin Holden Chapelissa. Ensimmäinen vuosikurssi, joka koostui kahdesta opiskelijasta, valmistui vuonna 1788.


title: Harvard Medical School

text: Vuonna 1810 koulu muutti Cambridgeen osoitteeseen 49 Marlborough Street, Boston. Vuodesta 1818 vuoteen 1846 koulu tunnettiin nimellä "Massachusetts Medical College of Harvard University" ja sijaitsi Mason Streetilla. Vuonna 1847 koulu sijaitsi North Grove Streetilla ja vuonna 1833 Copley Squarella. Koulu muutti nykyiseen osoitteeseensa vuonna 1906, jossa "Great White Quadrangle" perustettiin. Arkkitehtina tälle viisi rakennusta käsittävälle koululle toimi bostonilainen yritys Shepley, Rutan and Coolidge.


title: Harvard Medical School

text: Yksi koulun maineikkaista tutkimuksista on "Harvard Grant Study". Se on aikuisikäisten miesten väestötutkimus, joka on jatkunut jo lähes 80 vuoden ajan. Tutkimuksessa seurataan Harvardin collegen vuosikurssien 1939–1944 miesopiskelijoita, joita on 268. Heistä yksi oli presidentti John F. Kennedy. Vertailukohtana on "The Glueck Study", jossa seurataan yli neljäästaa vastaavanikäistä ei-akateemista bostonilaista miestä. Tutkimuksen mukaan jo ihmisen lapsuudessa on tekijöitä, jotka ennustavat myöhempää terveyttä. Alkoholismilla on laajoja haittavaikutuksia ihmisen sosiaaliseen elämään. Jatkotutkimuksessa selvitetään ikääntymisen vaikutuksia aivojen toimintaan.Opiskelijat ja tiedekunta viittaavat näihin kolmeen instituutioon usein nimellä "Harvard Trinity".


title: Pomon tytär

text: Pomon tytär () on vuonna 2003 valmistunut romanttinen komedia.


title: Pomon tytär

text: Elokuvassa Tom Stansfield (Ashton Kutcher) työskentelee kustantamossa, jota johtaa tyrannimainen Jack Taylor (Terence Stamp). Tom on ihastunut pomonsa tyttäreen, Lisa Tayloriin (Tara Reid), jota tämän suojeleva isänsä ohjailee. Lisa kertoo Tomille olevansa kotiarestissa iltana, jolloin järjestetään juhlat, jonne hän haluaisi mennä. Tom rohkaisee Lisaa asettumaan isäänsä vastaan ja menemään juhliin arestista huolimatta. Lisa pyytää tämän jälkeen Tomin heidän talolleen, jonka takia Tom ajattelee Lisalla olevan tunteita häntä kohtaan. Oikeasti Lisa haluaa vain Tomin hoitavan asian hänen puolestaan.


title: Pomon tytär

text: Elokuvan julkaisi Dimension Films elokuussa 2003, ja se tuotti maailmanlaajuisesti 18 191 005 dollaria.


title: Black Winter Day

text: Black Winter Day on Amorphis-yhtyeen EP vuodelta 1995. Sen kappaleet ovat myös bonusmateriaalina "Tales from the Thousand Lakes" -albumin uusintapainoksessa. EP:n nimikappale on yksi Amorphiksen suosituimmista kappaleista yhtyeen fanien keskuudessa.


title: REALbasic

text: REALbasic on ohjelmointikieli, jonka erityispiirteinä on oliomenetelmien tuen lisäksi se, että sillä voi luoda samasta lähdekoodista eri alustoilla ilman tulkkausta ajettavia konekielisiä binääritiedostoja ja web-sovelluksia. REALbasic -kehitys on nopeaa mistä syystä sitä on laajasti käytetty prototyyppikehityksessä ja myös oppilaitoksissa Javan sijaan. Sillä on maailmanlaajuisesti noin 130 000 käyttäjää 130 maassa.


title: REALbasic

text: REALbasicin kehitysympäristöä kutsutaan nykyään nimellä "REAL Studio".


title: REALbasic

text: Australialainen Andrew Barry julkaisi CrossBasic -nimisen ohjelmistokehitysympäristön 90-luvun puolivälissä. Tuote sai nimensä siitä, että sillä saattoi kääntää samasta lähdekoodista sekä ajokelpoisen PowerPC -sovelluksen että Java -sovelman samalla kertaa. CrossBasicin syntaksi perustui Basiciin mutta jo tuolloin suuntaus oli Visual Basicia vahvemmin oliomenetelmissä.


title: REALbasic

text: Vuonna 1997 amerikkalaisen Geoff Pearlmanin FYI Software osti tuoteoikeudet ja samalla yhtiö muutti nimensä muotoon REAL Software, Inc. Hieman myöhemmin yhtiö osti vielä RapidQ -kehitysympäristön oikeudet ja sen kehittäjä William Yu siirtyi samalla REAL Softwaren palvelukseen.


title: REALbasic

text: REALbasic on vahvasti tyypitetty kieli. Se on oliokieli, joka tukee periytymistä (Inheritance), laajennettuja aliluokkia (Extends), luokkarajapintoja (Class Interfaces) sekä itsehavainnoinnin (Introspection). REALbasic soveltuu myös tapahtumaohjautuvien järjestelmien kehittämiseen..


title: REALbasic

text: REALbasicin syntaksi vastaa BASIC-ohjelmointikieliä suurelta osin: Rivinumeroita ei tarvitse käyttää, funktioiden määrittelyyn käytetään as-rakenteita, komentorakenteet päätetään aaltosulkeiden sijaan erillisellä käskyllä. Visual Basicin lisäksi se on nykyisin yksi harvoista paljon käytetyistä ja myös yksi harvoista olioita tukevista BASIC:n jälkeläisistä.


title: REALbasic

text: REALbasic sisältää plugin -rajapinnan jonka kautta toiminnallisuutta voidaan laajentaa C-kielisten pluginien kautta. Ohjelmoija voi myös itse koodin kautta kutsua dynaamisesti ulkoisten kirjastojen funktioita.


title: REALbasic

text: Vuoden 2010 lopussa REAL Studio -kehitysympäristöön lisättiin tuki selainkäyttöisten sovellusten luomiseksi. Yhtiö kutsuu näitä sovelluksia Web 3.0 -sovelluksiksi.


title: REALbasic

text: REAL Studio IDE on suunniteltu ketterään kehitystyöhön (RAD). Ketteriä menetelmiä tukee kääntäjä, joka toimii vaiheittain siten, että jo käännettyä osaa ei käännetä uudelleen tehtäessä välikäännöstä. Kehitysympäristö sisältää myös etäkäännöstyökalun, jonka avulla esimerkiksi Linux -työasemassa ajetusta IDEstä voi kutsua Windows -työaseman ajamaan debug -versiota.


title: REALbasic

text: Lähdekoodi tallennetaan tekstimuotoisena jokainen luokka erillisenä tiedostona jolloin se soveltuu hyvin versionhallintajärjestelmien kanssa käytettäväksi.


title: REALbasic

text: Kehitysympäristö mahdollistaa ikkunoiden nopean luomisen sekä kontrollien vedä-ja-pudota -tyyppisen sijoittelun ikkunaan. Kontrollit ovat kunkin käyttöjärjestelmän APIn tarjoamia natiiveja kontrolleja. C-rajapinnan kautta kehitysympäristöön voidaan lisätä käyttäjän itsensä luomia tai luokkakirjastoina hankittuja kontrolleja. Valmiita luokkakirjastoja on myös saatavana: esimerkiksi MonkeyBread Softwaren MBS -luokkakirjasto sisältää kaikkiaan 29.000 uutta funktiota. REAL Studio sisältää SQLite -tietokantatuen ja pluginin avulla luotu sovellus voi kytkeytyä mm. Oracle, MySQL, PostgreSQL -kantoihin sekä ODBC-rajapinnan kautta myös muihin tietokantoihin.


title: REALbasic

text: Kehitysympäristö mahdollistaa ikkunallisten sovellusten lisäksi ikkunattomien, konsolityyppisten ja daemon -prosesseina ajettavien sovellusten tekemisen.


title: REALbasic

text: Versiossa 2009R4 kehitysympäristöön on lisätty visuaalinen työkalu raporttien luomiseksi tietokannoista ja muista tietolähteistä.


title: REALbasic

text: Uusimmissa versioissaan REALbasic on vahvistanut tukeaan Linux -kehittäjille. Se on virallisesti Red Hatin ja Novellin sertifioima ja Linux -kehittäjille tuote on myös hinnoiteltu kilpailukykyisesti: Personal Edition on maksuton Linux -ympäristöön asennettuna (muuten lisenssihinta on 75€).


title: REALbasic

text: Microsoft ilmoitti Visual Basic 6.0 tuen päättyvän 8. huhtikuuta 2008. Ilmoituksen myötä kehittäjät joilla vielä oli VB6 -sovelluksia mutta jotka eivät halunneet sitoa sovellustaan .NET Framework -arkkitehtuuriin alkoivat etsiä vaihtoehtoja, ja myös REAL Software käytti tilaisuutta hyväkseen. REALbasic mahdollistaa Visual Basic -lähdekoodin porttaamisen varsin vähällä vaivalla ja näin tuotteiden elinkaarta voidaan jatkaa, vaikka VB6-kehitysympäristön tuki onkin päättynyt. Samalla kehittäjille avautuu mahdollisuus tarjota sama sovellus myös Linux- ja Mac-käyttäjille.


title: REALbasic

text: Vuonna 2004 noin 20 % REALbasic -lisensseistä oli käytössä oppilaitoksissa. REALbasic soveltuu opetuskäyttöön hyvin koska IDE on helppokäyttöinen jolloin opetusaikaa ei tarvitse käyttää työkalujen opetteluun. Koska REALbasic on oliosuuntautunut se soveltuu hyvin käytettäväksi perusopetuksessa Javan asemasta tai rinnalla.


title: REALbasic

text: Puolan opetusministeriö on hiljattain sopinut lisensoinnista, jossa 60.000 puolalaista lukio- ja korkeakouluopiskelijaa suorittaa ohjelmointiin liittyvän perusopetuksen REALbasicilla. Puolan kouluissa käytetään laajasti Applen Mac -koneita jolloin cross-platform -kehitysympäristö mahdollistaa saman opetussuunnitelman käyttämisen niin PC- kuin Mac -luokissakin. REAL Software puolestaan on tukenut opetusta julkaisemalla oman REALbasic Curriculum -opetusmateriaalikokoelmansa.


title: REALbasic

text:
Seuraavassa koko lähdekoodi REALbasic -sovelluksesta joka kirjoittaa konsoliin tekstin 'Hello World':
codice_1


title: REALbasic

text: Olio siis perii pääluokan ServiceApplication ominaisuudet. Tällöin App -olio saa tapahtumaviestin 'Run' joka ajetaan olion syntyessä. Run -tapahtumassa tulostetaan konsoliin teksti 'Hello World' jonka jälkeen sovellus jää ajamaan sille annettuja tehtäviä (DoEvents) kunnes se suljetaan.


title: Paras miespääosa draamaelokuvassa (Golden Globe)

text: Paras miespääosa draamaelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Alla olevassa listassa voittajat on merkitty elokuvan julkaisuvuoden mukaan: esimerkiksi vuoden 1999 paras miespääosa julkaistiin vuoden 2000 seremoniassa.


title: Huosianmaankallio

text: Huosianmaankallio on Vimpelin kunnassa, keskustasta noin 13 kilometrin päässä itään sijaitseva 38 hehtaarin kokoinen Natura 2000 -alue. Alueen luonto koostuu tuoreesta ja kuivasta kalkkipitoisesta lehdosta, lettokorvesta, luhtaletosta ja lettorämeestä. Huosianmaankallion kasvistoon kuuluu monia uhanalaisia sammalia ja putkilokasveja. Alueen lettosoista ja lehdoista suurin osa ei kuitenkaan ole Natura 2000 -verkoston piirissä.


title: Huosianmaankallio

text: Huosianmaankallion alueella sijaitsevan Kalkkikankaan luonto koostuu lehtokorvesta sekä tuoreesta ja kuivasta lehdosta. Kalkkikankaan länsiosaa on ojitettu, ja siellä on lettokorpea ja lettorämettä. Tällä alueella tavataan lukuisia harvinaisia ja uhanalaisia kasveja. Huosianmaankallion lähellä virtaa Poikkijoki, jonka läheisyydessä sijaitsee lähdevaikutteinen lettokorpi, jolla tavataan alueellisesta ja valtakunnallisestikin uhanalaisia kasveja.


title: Huosianmaankallio

text: Huosianmaankallion lehto ja Kalkkikankaan lehto ovat osa lehtojensuojeluohjelmaa, ja näihin alueisiin kuuluvat välittömästi myös Kuparikallio–Kalkkikangas ja Moskovankallio–Huosianmaankallio, jotka ovat osa soidensuojelun perusohjelmaa. Poikkijoen läheisyydessä sijaitsevaa osa-aluetta on ehdotettu soidensuojelun perusohjelmaan täydennykseksi. Osa Huosianmaankalliosta sekä Kalkkikankaan valtionmaa on rauhoitettu.


title: Huosianmaankallio

text: Alueella tavataan lintudirektiivin liitteen I linnuista pyytä.


title: Huosianmaankallio

text: Huosianmaankalliolla on muinaisen tuhoutuneen kalkkiuunin paikka.


Parhaan käsikirjoituksen Golden Globe -palkinto on Hollywood Foreign Press Associationin joka vuosi jakama palkinto edellisvuoden parhaan käsikirjoituksen elokuvalle. Palkinto on jaettu vuodesta 1948 alkaen.


title: Kristiina Kekäläinen

text: Kristiina Kekäläinen (o.s. Heikkinen) on suomalainen urheilutoimittaja. Hän on toiminut vuodesta 2005 urheilutoimittajana Yleisradion Urheiluruutu-ohjelmassa. Hän on ollut myös studiotoimittajana muun muassa Pekingin ja Lontoon olympialaisissa ja juontajana alppihiihdon maailmancup -lähetyksissä. Vuonna 2009 Yle aloitti uuden nettiohjelman Urheiluagentit, jossa Kekäläinen toimii yhtenä kolmesta agentista. Nykyisin Kekäläinen on mukana Urheilukatu 2-ohjelmassa.


title: Kristiina Kekäläinen

text: Kekäläinen on ollut vuodesta 2008 saakka naimisissa TV1:n Puoli seitsemän -ohjelman toimittaja Mikko Kekäläisen kanssa ja he juonsivat yhdessä Rion 2016 olympialaisten kisastudiota Helsingin Pasilassa.


title: Monochrome Factor

text: Monochrome Factor (モノクローム·ファクター, Monokurōmu Fakutā) on Kaili Soranon piirtämä tarina lukioikäisestä opiskelijasta Akira Nikaidosta. Akiran elämä on rentoa ja huoletonta, vailla murheita ja vastuuta, kunnes hän törmää mysteeriseen mieheen nimeltä Shirogane. Shirogane muuttaa normaalin lukiolaispojan elämän kertaheitolla; Akirasta tulee normaalin ihmisen sijaan "shin", eräänlainen henkiolento. Hänen tehtävänsä on yhdessä Shiroganen rinnalla palauttaa varjomaailman ja ihmisten maailman välinen tasapaino.


title: Monochrome Factor

text: Alkuperäismangan on luonut Kaili Sorano. Ensimmäisen kerran Monochrome factor julkaistiin Mag Gardenin Japani bi-monthly manga-lehden Comic Blade Masamunessa toukokuussa 2004.


title: Monochrome Factor

text: Animeversio Monochrome Factorista alkoi huhtikuussa 2008, ja loppui kesäkuussa samana vuonna kahdenkymmenenneljän jakson jälkeen. Animeversioon on lisätty shōnen-ai-teemoja, joita Kaili Soaranon alkuperäismangassa ei ollut.


title: Lydia Lopokova

text: Lidia Vasiljevna Lopokova, paronitar Keynes (; 21. lokakuuta 1892 Pietari, Venäjä – 6. kesäkuuta 1981) oli venäläinen balettitanssija. Hänet tunnetaan myös Lady Keynesinä, ekonomisti John Maynard Keynesin vaimona.


title: Lydia Lopokova

text: Lopokovan isä työskenteli baletissa. Tämän kaikista neljästä lapsesta tuli balettitanssijoita, ja yksi heistä, Fjodor Lopokova, toimi Mariinski-teatterin pääkoreografina vuosina 1922-1935 ja 1951-1956.


title: Lydia Lopokova

text: Lydia opiskeli Pietarin Keisarillisessa balettikoulussa. Hän muutti vuonna 1910 pois Venäjältä ja liittyi Djagilevin Ballets russes -balettiryhmään ensimmäistä kertaa. Hän pysyi baletissa vain lyhyen aikaa ja lähti kesäkiertueen jälkeen Yhdysvaltoihin, jossa hän viipyi kuusi vuotta. Hän liittyi Djagilevin balettiin uudelleen vuonna 1916.


title: Jane Wymark

text: Jane Wymark (s.31. lokakuuta 1952, Lontoo, Englanti, UK) on englantilainen näyttelijä. Hänet tunnetaan parhaiten tv-sarjoista: "Midsomerin murhat", jossa hänen roolihenkilönään on Joyce Barnaby, "Lovejoy", "Maigret" ja "Inside the Line".


title: Jane Wymark

text: Hän on näyttelijä Patrick Wymarkin tytär.


title: Charlotte Hatherley

text: Charlotte Franklin Hatherley (s. 20. kesäkuuta 1979, Lontoo) on englantilainen muusikko, kitaristi ja laulaja-lauluntekijä, joka vaikutti brittipop-yhtyeessä Ash, vuosina 1997–2006.


title: Charlotte Hatherley

text: Hänen sooloura alkoi hänen soittaessa vielä Ash-yhtyeessä 2004, ja vuonna 2006 hän jätti Ash-yhtyeen lopullisesti, jotta voisi keskittyä vain soolouraansa.


title: Charlotte Hatherley

text: Hän on Zoot Woman-yhtyeen entisen basistin, Beatrice Hatherleyn sisko.


title: Erich Pommer

text: Erich Pommer (20. heinäkuuta 1889 Hildesheim, Saksan keisarikunta – 8. toukokuuta 1966 Los Angeles, Kalifornia, Yhdysvallat) oli saksalaissyntyinen elokuvatuottaja. Hän tuotti useita Saksassa tehtyjä mykkäelokuvan klassikoita.


title: Erich Pommer

text: Pommer perusti oman tuotantoyhtiönsä, Declan, ensimmäisen maailmansodan jälkeen. Hän palkkasi useita nuoria kykyjä, kuten elokuvaohjaaja Fritz Langin ja käsikirjoittaja Carl Mayerin. Pommer tuotti Declalla impressionistisen klassikon "Tri Caligarin kabinetin". Vuonna 1922 Pommerin Decla yhdistyi Ufa-tuotantoyhtiön kanssa. Ufalla Pommer tuotti mm. F. W. Murnaun "Fantomin", "Viimeisen miehen" ja "Tartuffen", Langin "Nibelungen laulun" ja "Metropoliksen", Josef von Sternbergin "Sinisen enkelin" ja Ewald André Dupont "Varieteen".


title: Erich Pommer

text: Kun Hitler nousi valtakunnankansleriksi, Pommer jätti Ufan ja siirtyi Fox Filmsin Euroopan-osastolle, jossa hänen ensimmäinen elokuvansa oli Max Ophülsin ohjaama "Capri-linnan vanki". Foxin Sidney Kent toi Pommerin Yhdysvaltoihin 1934, mutta hän jäi työttömäksi, kun Fox ja 20th Century yhdistyivät vuotta myöhemmin. Pommer teki seuraavaksi sopimuksen kahden Alexander Kordan elokuvan tuottamisesta.


title: Erich Pommer

text: Kun Pommer oli tuottanut Kordan elokuvat, hän perusti jälleen oman tuotantoyhtiönsä "Mayflower Picturesin" yhdessä Charles Laughtonin kanssa. "Jamaica Innin rannikkorosvot" -elokuvaan (1938) Pommer löysi 18-vuotiaan Maureen O'Haran, jonka kanssa teki henkilökohtaisen seitsemän vuoden sopimuksen. Sen jälkeen kun Pommer hajotti yhtiönsä, hän myi O'Haran sopimuksen RKO Picturesille. Pommer joutui lopettamaan uransa 1940-luvun alussa huonon terveytensä takia. Yhdysvaltain hallitus palkkasi hänet kuitenkin vielä 1946 herättämään uudelleen henkiin Saksan elokuvateollisuutta sodan jälkeen. Pommer tuotti vielä muutamia elokuvia, mutta nämä eivät saanet suurta mainetta hänen aiempien tuotantojensa tapaan.


title: DJ Ashba

text: Daren Jay "DJ" Ashba (s. 10. marraskuuta 1972 Monticello, Indiana, Yhdysvallat) on rock-yhtye :n kitaristi. Daren on sukujuuriltaan albanialais-amerikkalainen ja on usean otteeseen ilmaissut tuntevansa suurta kunnioitusta ja ylpeyttä albanialaisia sukujuuria kohtaan. Ashba soitti myös Guns N' Rosesissa vuosina 2009-2015. Asbha liittyi yhtyeeseen, kun entinen kitaristi Robin Finck erosi yhtyeestä. Ashba Soittaa tällä hetkellä Nikki Sixxin bändissä nimeltä Sixx:A.M.. DJ Ashba soittaa soolokitaraa ja rytmikitaraa.


title: DJ Ashba

text:
Daren Jay syntyi 10. marraskuuta 1972. Hän kasvoi rikkaassa perheessä ja sai ensimmäisen kitaransa isältänsä lahjaksi 6-vuotiaana. 22-vuotiaana hän perusti oman nimettömänä tunnetun bändin, mutta bändin tarina ei kestänyt kauaa. Bändin jälkeen Ashba teki ensimmäisen sooloalbuminsa ja keikkaili monien muiden bändien mukana vierailevana tähtenä. Vuonna 1998 hän liittyi rivejään keräävään BulletBoysiin, mutta jo seuraavana vuonna hän lähti entisen Bang Tangon jäsenen, Joe Lestén, kanssa perustamaan uutta bändiä. Joe Lesté löysi basistiksi Kenny Kweensin ja rumpaliksi sessiorumpali Anthony Focxin, joka oli soittanut Tia Carreren klubibändissä. Hänet kuitenkin korvattiin Glen Sobelilla, ja Focx siirtyi bändin kakkoskitaristiksi. Tämä kokoonpano muodosti ensimmäisen Beautiful Creaturesin. He julkaisivat samannimisen albumin vuonna 2001. Albumin kappale 1 A.M. on tuttu mm. kauhuelokuva Valentinen soundtrackiltä ja tv-sarjasta Smallville. Vuonna 2002 kesken bändin Rolling Rock -kiertuetta levy-yhtiö purki sopimuksensa bändin kanssa liian huonojen myyntilukujen takia. Samana vuonna bändi ilmoitti Ashban lähtevän yhtyeestä, mutta sanoivat, että etsivät korvaajan ja jatkavat eteenpäin. Siitä eteenpäin aina vuoteen 2007 Ashba puuhasi oman nimisensä sooloprojektinsa parissa, jolta hän ei kuitenkaan saanut koskaan julkaistua levyä, mutta muutama kappaleista vuodettiin nettiin ja ne ovat YouTubesta edelleen. Vuonna 2007 hän oli mukana perustamassa Nikki Sixxin -bändiä. Se julkaisi The Heroin Diaries -soundtrackin, joka oli tehty Nikkin kirjan, Heroiinipäiväkirjat pohjalta. Bändillä ei ollut aikomustakaan lähteä kiertueelle, mutta suunnitelmat muuttuivat, kun fanit internetin kautta vaativat bändiä kaikkialle soittamaan. Kiertueaikataulu tehtiin äänestyksen pohjalta. 2008 bändi julkisti olevansa osa sen vuoden Crüe Festiä. Tämän kiertueen ajan bändin rumpalina toimi Papa Roach -yhtyeen Tony Palermo. Kiertueiden jälkeen bändi oli valmistelemmassa levyä 2009, kun Axl Rose pyysi Ashbaa liittymään hard Rock -yhtye Guns N' Rosesiin. Hän ei turhia miettinyt, ja sillä tiellä oli vuoteen 2015. Loppua kiertueelle ei näkynyt, mutta Ashba ilmoitti eräässä haastattelussa, että Axl Rose olisi valmis äänittämään uutta albumia. Sixx: A.M. julkaisi toisen albuminsa This is gonna hurt 3. toukokuuta 2011 ja kolmannen levynsä Modern vintage 7. lokakuuta 2014. Sixx:A.M. Yhtye julkaisi vuonna 2016 uusimman singlen
RISE ja levyn, jossa DJ Ashba soittaa kitaraa ja laulaa taustoja.


title: DJ Ashba

text: Kun DJ Ashbaa pyydettiin liittymään Guns N' Rosesiin vuonna 2009, hän suostui heti. Axl Rose julkisti Ashban liittyneen yhtyeeseen melkein heti ja sanoi samalla: "Kun DJ:n nimi oli hatussa, hattu katosi". Ashba oli myös mukana Guns N' Rosesin Chinese Democracy World Tourilla, ja hän oli kiertueella yksi yhtyeen päätähdistä. Ashballa on kiertueella myös oma soolo-osuus kappaleiden välissä. Fanit tunsivat Ashban ja soolo-osuuksilla huusivatkin yhteen ääneen "DJ", "DJ", "DJ", "DJ".


title: DJ Ashba

text: 27. heinäkuuta 2015 Ashba ilmoitti eronneensa Guns N' Rosesista voidakseen panostaa Sixx:AM-yhtyeeseensä ja perhe-elämäänsä. Ero yhtyeestä tapahtui sovussa. Viimeisen konserttinsa Guns N' Rosesissa hän oli soittanut jo vuotta aiemmin, 7. kesäkuuta 2014 Las Vegasissa.


title: Matkustuskielto

text: Matkustuskielto on pakkokeino, jossa todennäköisin syin epäiltyä henkilöä kielletään poistumasta tietyltä alueelta. Matkustuskiellossa oleva epäilty voidaan myös määrätä olemaan tiettynä aikana tavoitettavissa, ilmoittautumaan poliisille tai oleskelemaan esimerkiksi laitoksessa.


title: Matkustuskielto

text: Epäilty voidaan määrätä matkustukieltoon jos ankarin rangaistus rikoksesta on vähintään vuosi vankeutta ja on syytä epäillä, että epäilty pakenee tai jatkaa rikoksien tekemistä. Yleensä matkustuskiellon määrää poliisi mutta käräjäoikeus voi vangitsemisvaatimusta käsiteltäessään määrätä epäillyn vangitsemisen sijaan matkustuskieltoon.


title: Matkustuskielto

text: Oikeus.fi


title: Valojuova-ammus

text: Valojuova-ammus on erityinen ammus, jonka perään sijoitettu fosfori tai magnesium palaessaan piirtää ammuttaessa sen lentorataa osoittavan valojuovan. Hehkuva aine ei jää luodista jälkeen vanaksi, vaan synnyttää suurella nopeudella liikkuessaan ihmisen silmässä vaikutelman yhtenäisestä viivasta. Valojuovaluoteja käytetään muun muassa konekivääreissä. NATOn standardeissa valojuovaluodin tunnistaa punaisesta kärjestä.


title: Valojuova-ammus

text: Valojuovaluoteja ei voida pitää täydellisen luotettavana apuna tähtäämisessä, sillä niiden aerodynaamiset ominaisuudet ja paino poikkeavat normaaleista patruunoista joita vyössä on neljästä kuuteen kappaletta yhtä valojuovaluodilla varustettua patruunaa kohden. Ero korostuu erityisesti pitkillä etäisyyksillä, sillä valojuovaluoti kevenee koko ajan pyroteknisen aineen palaessa siitä pois. Vaikka tätä eroa on viime aikojen kehitystyöllä hieman kyetty kaventamaan, se on yhä olemassa.


title: Golden Globe 2003

text: Golden Globe 2003 oli järjestyksessään 60. Golden Globe -palkintogaala, jossa jaettiin palkintoja vuoden 2002 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 19. tammikuuta 2003.


title: Golden Globe 2003

text: Voittajat on listattu ensimmäisenä ja lihavoitu.


title: FC Carl Zeiss Jena

text: FC Carl Zeiss Jena on saksalainen jalkapalloseura, joka kotikaupunki on Jena. Nykyinen nimi FC Carl Zeiss Jena on ollut käytössä vuodesta 1966 lähtien.


title: FC Carl Zeiss Jena

text: Seura on voittanut DDR:n mestaruuden kolmesti vuosina 1963, 1968 ja 1970. Seuran historian paras saavutus on pääsy Cup-voittajien cupin finaaliin vuonna 1981. Joukkue pääsi 2. Bundesliigan ensimmäisen kerran kaudeksi 1991–1992. Joukkue pelasi kaudella 2006–2007 2. Bundesliigassa, mutta putosi heti. Kaudella 2008–2009 se pääsi Saksan cupin puolivälieriin, jossa sen kaatoi FC Schalke 04.


title: Metro Station

text: Metro Station oli vuonna 2006 perustettu pop/rock-yhtye Los Angelesista. He saavuttivat suuren suosion MySpace-sivustolta. Metro Stationilla oli levytyssopimus Columbia Recordsin kanssa. Vuonna 2007 debyyttialbumi "Metro Station" myi 87 000 kappaletta. Metro Station on kiertänyt maailmaa mm. Panic at the Discon, Good Charlotten ja Boys Like Girlsin kanssa. Bändin laulaja-kitaristit Trace Cyrus ja Mason Musso ovat Disney-tähtien Miley Cyruksen ja Mitchel Musson isoveljiä.


title: Metro Station

text: Metro Station esiintyi Helsingin Nosturissa 17. ja 18. kesäkuuta 2009.


title: Metro Station

text: Yhtye sai alkunsa, kun Trace Cyrus tutustui nykyiseen bändipartneriinsa Mason Mussoon heidän vanhempiensa ehdotuksesta. Trace tunsi jo ennestään siskonsa sarjassa (Hannah Montana) näyttelevän Mitchel Musson. Sarja oli myös syy Tracen ja Masonin perheiden muuttoon Kaliforniaan.


title: Metro Station

text: Eräänä päivänä Miley antoi Tracelle Masonin CD:n ja hän rakastui tämän musiikkiin, he alkoivat viettää aikaa yhdessä ja juttelivat musiikista. Pian Trace meni Masonille kylään ja he tekivät ensimmäisen yhteisen kappaleensa.


title: Metro Station

text: Yhtyeen tunnetuimmat biisit ovat "Shake it", "Seventeen Forever", "Tell Me What To Do", "Control", "California", "Kelsey", "Wish We Were Older", "Now That We're Done" ja "Disco".


title: Metro Station

text: Vuoden 2009 lopussa bändin rumpali (Anthony Improgo) ja basisti (Blake Healy) jättivät bändin. Yhtye vietti hiljaiseloa koko 2010 alkuvuoden, jatkaen vain kahden perustajajäsenen voimin. Trace Cyrus julkaisi 25.3.2010 Twitterissä virallisen tiedon siitä, ettei bändiä enää ollut olemassa. Hän kiitti kaikkia faneja tuesta, ja lupasi jatkavansa musiikin tekemistä itsenäisesti. Mason Musso jatkoi musiikki-uraansa Metro Station-nimellä ilman yhtyeen toista perustajajäsentä vuoteen 2014 asti.


title: Metro Station

text: Elokuussa 2014 Metro Station julkaisi uuden musiikkivideon, Love & War, jossa oli mukana myös yhtyeeseen palannut Trace Cyrus. Vuonna 2015 yhtye julkaisi toisen albuminsa Savior.


title: Metro Station

text: Toisen levynsä ja vuosien 2014-2016 kiertueidensa jälkeen bändi ilmoitti tekevänsä uutta akustista levyä. Kuitenkin vuonna 2017 bändi ilmoitti ettei jatka enää.


title: Carl Mayer

text: Carl Mayer (20. marraskuuta 1894 Graz, Itävalta-Unkari – 1. heinäkuuta 1944 Lontoo, Yhdistynyt kuningaskunta) oli itävaltalainen elokuvakäsikirjoittaja.


title: Carl Mayer

text: Mayer aloitti elokuvauransa tekemällä käsikirjoituksen tšekkiläisen runoilijan Hans Janowitzin kanssa. Mayer ja Janowitz olivat ystävystyneet ensimmäisen maailmansodan aikana. He jakoivat pasifistisen maailmankatsomuksen. He työstivät käsikirjoitusta, joka osoittaisi heidän mielipiteensä. Mayer ja Janowitzin yhteistyöstä syntyi "Tri Caligarin kabinetti". Tuottaja Erich Pommer ja elokuvaohjaaja Fritz Lang, jonka piti alun perin ohjata elokuva, muokkasivat käsikirjoitusta hieman. Muutosten ansiosta elokuvasta tuli suosittu, mutta Mayer ja Janowitz eivät pitäneet muutoksista, sillä heidän mielestä se pilasi alkuperäisen idean.


title: Carl Mayer

text: Mayer ei jättänyt elokuvauraansa pettymyksestä huolimatta. Hän kirjoitti 1920-luvun alussa elokuvien sarjan, jotka käsittelivät yhteiskunnassa katoavia ihmiskohtaloita. Sarjan päätti F. W. Murnaun ohjaama "Viimeinen mies". Murnau oli jo aiemmin ohjannut Mayerin elokuvia, mutta "Viimeisen miehen" jälkeen heidän yhteistyönsä alkoi uudestaan. Seuraavaksi Mayer käsikirjoitti Murnaulle Molièren samannimiseen näytelmään perustuvan elokuvan "Tartuffe". Murnau lähti pian tämän jälkeen Yhdysvaltoihin, mutta Mayer päätti jäädä Saksaan, vaikka sai tarjouksia myös Yhdysvalloista. Mayer käsikirjoitti silti Murnaun Hollywood-elokuvan "Auringonnousu".


title: Carl Mayer

text: "Auringonnousun" jälkeen Mayerin ura lähti laskuun, eikä hän jatkossa tehnyt enää yhtä paljon käsikirjoituksia. Juutalainen Mayer jätti Saksan 1930-luvun alussa, kun kansallissosialistinen puolue nousi valtaan. Hän jatkoi uraansa Ranskassa ja Yhdistyneessä kuningaskunnassa, jossa hän toimi pääasiassa elokuvatuotantojen neuvonantajana, vaikka kirjoitti myös muutamia elokuvia.


title: Carl Mayer

text: Mayer kuoli syopään Lontoossa vuonna 1944.


title: Nassarius

text: Nassarius on meressä elävien kotiloiden suku. Näiden kotiloiden kuoria on käytetty koruina kymmeniä tuhansia vuosia sitten. Nykyisin niitä pidetään joskus meriakvaarioissa. Sukuun kuuluu kaikkiaan yli 40 lajia.


title: Nassarius

text: "Nassarius"-suvun kotiolot kasvavat korkeintaan 2,5 cm pitkiksi. Niitä tavataan kaikkien valtamerten rannikkovesillä.


title: Nassarius

text: "Nassarius"-kotiloilla on pitkä siiviläputki, jonka avulla ne ottavat ravintoa. Ne viettävät ison osan ajasta hautautuneena hiekkaan niin että vain siiviläputki nousee pintaan. Ne syövät hajoavaa eloperäistä ainesta eli detritusta.


title: Nassarius

text: Yleisimmin akvaarioissa pidetyt lajit ovat "Nassarius distortus" ja "Nassarius vibex". Näitä on kuitenkin on vaikea erottaa joistakin muista lajeista.


title: Robert Stack

text: Robert Langford Modini Stack (13. tammikuuta 1919 – 14. toukokuuta 2003) oli yhdysvaltalainen Emmy- ja Oscar-palkittu näyttelijä. Hänen tunnetuimmat roolinsa lienevät televisiosarjoissa "Lahjomattomat" ja "Unsolved Mysteries". Hän esiintyi yli 40 elokuvassa, joista tunnetuin lienee "Hei, me lennetään!".


title: Robert Stack

text: Stack syntyi Los Angelesissä Kaliforniassa, mutta vietti suurimman osan lapsuudestaan Euroopassa. Hänestä tuli lahjakas ranskan ja italian osaaja, mutta hän ei osannut englantia palatessaan Los Angelesiin. Stackin vanhemmat erosivat hänen ollessaan vuoden ikäinen ja hänen isänsä oli varakkaan mainontayrityksen omistaja. Hän kuoli Stackin ollessa 9-vuotias. Stack piti äitiään hyvin läheisenä ja tehtyään elämäkertansa hän lisäsi siihen kuvan, jossa hän on äitinsä kanssa. Stackin isoisä oli oopperalaulaja Illinoisista ja hän käytti taiteilijanimeä Charles Wood.


title: Robert Stack

text: Kun Stack saavutti 20 vuoden iän, hän tuli tunnetuksi urheilijana. Hän oli innokas poolon pelaaja. Hän ja hänen veljensä voittivat Venetsiassa kansainvälisen moottoriveneilykilpailun, ja 16-vuotiaana Stackistä tuli skeetin "All-American Skeet Teamin" jäsen. Hän saavutti kaksi maailmanennätystä ja kansallisen mestaruuden. Vuonna 1971 hänet lisättiin skeetin kansalliseen Hall of Fameen.


title: Robert Stack

text: Stack opiskeli draamakursseja Bridgewater State Collegessa. Hänen syvä äänensä ja ulkonäkönsä houkutteli Hollywoodin tuottajia. Kun Stack vieraili paljon Universal Studiossa 20 vuoden ikäisenä, tuottaja Joe Pasternak tarjosi hänelle tilaisuuden näytellä roolia debyytissään "First love"


title: Robert Stack

text: Seuraavassa roolissaan elokuvassa "The Mortal Storm" Stack esitti nuorta miestä, joka liittyy natsipuolueeseen. Se oli ensimmäinen elokuva, jossa oltiin Adolf Hitleriä vastaan. Nuorena Stack ihastui Carole Lombardiin ja näytteli hänen kanssaan elokuvassa "To Be or Not To Be". Stackistä oli pelottavaa mennä kyseiseen elokuvaan mukaan, mutta hän sai Lombardilta opastusta näyttelemisessä. Lombard kuoli lento-onnettomuudessa vähän ennen elokuvan julkaisua.


title: Robert Stack

text: Toisen maailmansodan aikana Stack toimi asekouluttajana Yhdysvaltain laivastossa. Hän jatkoi uraansa ja esiintyi elokuvissa, kuten "Fighter Squadronissa", "A Date with Judyssä" ja "Bwana Devilissä". Vuonna 1954 Stack teki merkittävimmän roolinsa. Hän esiintyi John Waynen vastanäyttelijänä elokuvassa "The Hight and the Mighty", jossa hän esitti pilottia.


title: Robert Stack

text: Vuonna 1957 Stack oli ehdolla parhaan miessivuosan Oscar-palkinnon saajaksi elokuvasta "Tuuleen kirjoitettu". Myöhemmin Stack esitti Eliot Nessiä draamasarjassa "Lahjomattomat". Sarjassa taisteltiin poliisien ja mafiosojen välillä Chicagossa. Vuonna 1960 Stack voitti roolistaan Emmy-palkinnon.


title: Robert Stack

text: Stack oli pääosassa Tony Franciosan ja Gene Barryn kanssa televisiosarjoissa "The Name of the Game", "Most Wanted" ja "Strike Force". "The Name of the Gamessä" Stack esitti entistä liittovaltion agenttia, joka on siirtynyt rikosjournalistiksi; lehden nimi oli The CRIME Magazine ja sen etusivu täyskokoisine kuvineen nähtiin jakson päätöskuvana.


title: Robert Stack

text: Sarjoissa "Most Wanted" ja "Strike Force" hän esitti kovaa, korruptoimatonta poliisipäällikköä, kuten "Lahjomattomissakin".


title: Robert Stack

text: Stack tuli tunnetuksi sinnikkäästä, humoristisesta käyttäytymisestään komediaelokuvissa, kuten "1941 – Anteeksi, missä on Hollywood?", "Hei, me lennetään!", "Caddyshack II" ja "BASEketball". Hän myös ääninäytteli elokuvassa "".


title: Robert Stack

text: Stack aloitti esiintymisen sarjassa "Unsolved Mysteries" vuonna 1987 ja lopetti vuonna 2002 horjuvan terveytensä vuoksi. Sarjan pääosassa nähdään nykyisin Dennis Farina.


title: Robert Stack

text: Vuosina 2001–2002 Stack ääninäytteli Nickelodeonin piirrossarjassa "Mahdottomat marsilaiset".


title: Robert Stack

text: Stack oli näyttelijätär Rosemarie Bowen kanssa naimisissa vuodesta 1956 kuolemaansa saakka. Heillä on kaksi lasta. Hän sai eturauhassyövän vuoksi sädehoitoa lokakuussa 2002. Robert Stack kuoli sydänkohtaukseen kotonaan Los Angelesissa 14. toukokuuta 2003. Hänet on haudattu Westwood Village Memorial Parkin hautausmaalle.


title: Taapelointi

text: Taapelointi tai tapulointi on samanlaisen sahatavaran järjestämistä samoihin pinoihin, taapeleihin tai tapuleihin. Taapeloinnilla varmistetaan sahatavaran asianmukainen kuivuminen. Taapelointi tehdään yleensä käsin, mutta vaikkapa traktorista on apua esimerkiksi taapelin siirtämisessä. Taapelointi onkin monien päivittäinen rutiinityötehtävä esimerkiksi sahoilla.


title: Taapelointi

text: Nykyään taapeloinnin on sahoilla syrjäyttänyt koneellinen kuivaus. Taapelointia käyttävät enää omaa raaka-ainetta sahaavat yksityiset.


title: Taapelointi

text: Taapeloinnissa tuore, määrämittaiseksi sahattu puuaines ladotaan päällekkäin niin, että kerrosten väliin tulee puutavaran toisistaan erillään pitävä rimoitus. Rako mahdollistaa ilman kiertämisen kuivumisprosessin aikana. Valmiin taapelin päälle rakennetaan vielä katos, jotta sadevesi ei pääse kastelemaan kuivumassa olevaa puuta. Sahojen lautataapelit saattoivat olla parhaimmillaan useiden metrien korkuisia.


title: Taapelointi

text: Taapeli kootaan seuraavasti: aluksi maahan laitetaan pariton määrä alustoja, useimmiten EURO- tai FIN-lavoja. Niiden päälle laitetaan muutama rima tai vastaava puukappale pystysuoraan, joiden päälle aletaan koota vaakasuoraan pinottavaa sahatavaraa, esimerkiksi lautoja tai lankkuja tasaisin, sentin tai kahden välein koko alustan leveydeltä niin, että esimerkiksi laudassa mahdollisesti oleva kuorikohta tulisi alaspäin. Sahatavara täytyy pinota siten, että koko taapelin painopiste olisi mahdollisimman lähellä keskimmäisen alustan keskikohtaa, jotta taapelia mahdollisesti siirrettäessä se ei keikahtaisi kummallekaan puolelle.


title: Taapelointi

text: Kun ensimmäinen kerros on saatu valmiiksi, laitetaan niiden päälle pystysuoraan taas tasaisin välein rimoja tai vastaavia puukappaleita, jotta eri kerrosten väliin jää ”hengitysrako”. Riittävän väljästi rakennetussa taapelissa puutavara kuivuu hyvin ja se näyttää muutenkin siistiltä. Sen jälkeen pinotaan samaa sahatavaraa samalla menetelmällä uusi kerros. Taapelin voi tehdä aina niin korkeaksi kuin itse yltää.


title: Parhaan kappaleen Golden Globe -palkinto

text: Paras kappale on yksi Golden Globe -palkinnon elokuville jaettavien palkintojen palkintosarjoista.


title: Olof Enckell

text: Olof Wilhelm Toussaint Enckell (12. maaliskuuta 1900 Kurkijoki – 11. kesäkuuta 1989 Kauniainen) oli suomenruotsalainen kirjailija ja kirjallisuudentutkija. Enckell toimi Helsingin yliopiston ruotsinkielisen kirjallisuuden professorina vuosina 1950–1967.


title: Olof Enckell

text: Enckell oli suomenruotsalaisen modernismin tutkija. Hänen tuotantoonsa sisältyy niin romaaneja, matkakirjoja kuin tutkielmiakin. Enckellin esikoisteos oli "Ett klosteräventyr", joka ilmestyi vuonna 1930. Tutkielmissaan hän käsitteli muun muassa Elmer Diktoniusta ("Den unge Diktonius", 1946), Edith Södergrania (1949, 1959) ja Hagar Olssonia ("Den unga Hagar Olsson", 1949). Jääkäriliikkeen vaiheita tarkasteleva "Jägarnas historia" () ilmestyi 1943.


title: Olof Enckell

text: Ennen tutkijanuraansa Enckell työskenteli Helsingin yliopiston kirjastossa ja "Hufvudstadsbladetin" toimittajana. Hän suoritti maisterintutkintonsa vuonna 1923 ja väitteli tohtoriksi 1958 toimiessaan jo professorina.


title: Olof Enckell

text: Enckellin vanhemmat olivat professori Karl Enckell (1853–1937) ja Vesta Charlotta Edgren (k. 1947), veljiä taas kirjailija ja taidemaalari Rabbe Enckell, taidemaalari Torger Enckell ja dipl.ins, tehtaanjohtaja Jarl Enckell. Hänen puolisonsa vuosina 1924–1930 oli kirjailija ja nukketeatteritaiteilija Monica Ehrström-Enckell, joka myöhemmin tunnettiin nimellä Mona Leo. Hänen toinen puolisonsa vuodesta 1933 oli Dagmar (”Daggi”) o.s. Thesleff


title: Pyhän Olavin kirkko (Jyväskylä)

text: Pyhän Olavin kirkko sijaitsee Jyväskylässä, Harjun kaupunginosassa. Kirkko valmistui Jyväskylässä toimivan Pyhän Olavin katolisen seurakunnan omaksi kirkoksi 1962. Kirkon suunnitteli Olavi Kivimaa ajan tyylin mukaan. Hän pyrki Pyhän Olavin kirkossa pelkistettyyn ja koruttomaan ulkoasuun. Tuloksena oli betonirakenteinen pitkäkirkko, jonka julkisivut on verhottu valkosementtimosaiikkilaatoilla.


title: Pyhän Olavin kirkko (Jyväskylä)

text: Kirkon yhteyteen rakennettiin seurakuntakeskus, katolisten sisarten ylläpitämän leikkikoulun tilat, opiskelija-asuntola, pappila sekä asunnot ursuliinisääntökunnan sisarille.


title: Pyhän Olavin kirkko (Jyväskylä)

text: Ennen kirkon valmistumista seurakuntalaiset käyttivät kappelia, mutta se jäi seurakunnan kasvaessa pieneksi. Nykyisin Pyhän Olavin seurakuntaan kuuluu suurin osa Keski- ja Itä-Suomea, ja seurakunnan jäsenmäärä on noin 450 henkeä.


title: Jukka Lampela

text: Jukka Lampela (s. 1964, Kittilä) on suomalainen tanssimuusikko, harmonikkataiteilija ja iskelmälaulaja. Hän on tullut tunnetuksi erityisesti Souvarit-yhtyeen jäsenenä. Hän jätti Souvarit loppuvuodesta 2013 ja perusti uuden Lapponia-yhtyeen.


title: Jukka Lampela

text: Lampela syntyi maatalon poikana Kittilän Molkojärven Kylävaarassa Rauni ja Olavi Lampelan perheeseen. Hän kertoo saaneensa kipinän harmonikansoittoon television välityksellä nähtyään Aaro Kurkelan soittoa Lauantaitanssit -TV-ohjelmassa. Hän aloitti soittamisen itse 10-vuotiaana. Aluksi Lampela soitti kaksi vuotta korvakuulolta, mutta alkoi sen jälkeen soittaa nuoteista. Hän opiskeli muun muassa kansalaisopistossa sekä Lapin musiikkiopistossa Seppo Leinon johdolla. Hän osallistui myös useille harmonikansoittokursseille, joilla hän sai opastusta myös Veikko Ahvenaiselta, Aarre Lievoselta sekä Matti Rantaselta.


title: Jukka Lampela

text: Lampela osallistui 1980-luvun alussa ahkerasti erilaisiin musiikkikilpailuihin ja saavutti niissä palkintosijoja. Hän esiintyi myös Rovaniemen kaupunginteatterin "Tangosäveltäjä"-produktiossa vuonna 1985 soittaen Unto Monosen tangoja. Vuonna 1986 Lampela voitti Kultainen Harmonikka -kilpailun kappaleilla "Metsälinna" ja "Illan hämärtyessä". Kilpailun jälkeen hän liittyi 21-vuotiaana Souvarit -tanssiorkesteriin, jossa hän toimi harmonikansoittajana, kosketinsoittajana, sekä laulajana. Lampelan ensimmäinen soololevy laulajana julkaistiin huhtikuussa 2008.


title: Jukka Lampela

text:
Lampela harrastaa vapaa-aikanaan eränkäyntiä, metsästystä ja kalastusta.
Soololevyjen lisäksi Lampela on toiminut muusikkona lukuisissa Souvarit-tanssiorkesterin levytyksissä sekä harmonikkamusiikin kokoelmalevyillä.


title: Leo Glad

text: Leo Glad (s. 1. syyskuuta 1953) on suomalainen pappi, teologian tohtori ja muusikko.


title: Leo Glad

text: Glad on suorittanut seuraavat tutkinnot: nuorisotyönohjaaja (Suomen Raamattuopisto 1974), teologian maisteri (Helsingin yliopisto 1980), Doctor of Ministry (Minnesota Consortium of Theological Schools/Luther Seminary, USA 1995), ja Teologian tohtori (Helsingin yliopisto 2003).


title: Leo Glad

text: Glad on toiminut vuodesta 1975 lähtien eri toimissa seurakunnissa ja kirkollisissa laitoksissa, ja evankelis-luterilaisen kirkon papiston apulaisina, vt. kappalaisina, vt. pappina, ja pappina eri seurakunnissa Suomessa ja Kanadassa alkaen vuodesta 1980. Kanadassa hän toimi lääninrovastina, kirkolliskokousedustajana, Suomi Konferenssin presidenttinä, Faith of Our Fathers/Isien Usko -lehden vastaavana päätoimittajana ja viikoittaisen tv-ohjelman tuottajana ja toimittajana. Vuodesta 2005 Glad on ollut Helsingin Munkkiniemen seurakunnan kirkkoherra.. Hän toimii Invalidiliiton Käpylän kuntoutuskeskuksen Synapsian sairaalasielunhoitajana. Vuonna 2010 Glad oli ehdokkaana Helsingin hiippakunnan piispanvaalissa.


title: Leo Glad

text: Glad on opiskellut musiikkia Sibelius-Akatemiassa nuoriso-osastolla ja kanadalaisessa Lakehead Universityssä ja soittanut pasuunaa mm. Tapiola Big Bandissä, Thunder Bay Symphony Orchestrassa, Espoon Puhallinorkesterissa ja Karelia-puhallinorkesterissa. 1970-luvulla hän soitti gospelkokoonpano Pro Fidessä. Glad harrastaa kilpaurheiluna sekä maasto- että maantiepyöräilyä.


title: Ray Bolger

text: Ray Bolger (oik. "Raymond Wallace Bulcao"; 10. tammikuuta 1904 – 15. tammikuuta 1987) oli yhdysvaltalainen näyttelijä, joka esiintyi niin teatterissa kuin elokuvissakin. Hän näytteli Variksenpelättiä vuoden 1939 elokuvassa "Ihmemaa Oz".


title: Espoon Puhallinorkesteri

text: Espoon Puhallinorkesteri on suomalainen puhallinorkesteri, jota on pitkään johtanut pasunisti Simo Kanerva. Orkesterin ohjelmisto on monipuolinen ja kattaa runsaasti eri aikakausien musiikkia. Esiintymisiä on ollut Suomessa, Ruotsissa, Virossa, Alankomaissa, Belgiassa, Itävallassa, Unkarissa, Venäjällä ja Espanjassa.


title: Espoon Puhallinorkesteri

text: Soukan Puhallinryhmänä perustettu orkesteri teki ensiesiintymisensä vuonna 1973 Espoon Leppävaarassa.


title: Accept (albumi)

text: Accept on Accept-yhtyeen ensimmäinen studioalbumi, joka julkaistiin vuonna 1979. Yhtyeen basisti Peter Baltes laulaa kappaleet ”Seawinds” ja ”Sounds of War”.


title: Primetime Emmy 2008

text: Vuoden 2008 Primetime Emmy -gaala järjestettiin 21. syyskuuta 2008. Ohjelmien tekijät palkittiin "creative arts" -ohjelmassa 13. syyskuuta 2008.


title: Primetime Emmy 2008

text: Uutena palkintona gaalassa oli kategoria "paras juontaja tosi-tv-ohjelmassa tai tosi-tv-pohjaisessa kilpailuohjelmassa".


title: Predator (albumi)

text: Predator on Accept-yhtyeen yhdestoista studioalbumi, joka julkaistiin vuonna 1996. Se on toistaiseksi Acceptin viimeinen studioalbumi, jolla laulajana toimii Udo Dirkschneider.


title: 3CG Records

text: 3CG Records on Hanson-yhtyeen Isaac Hansonin, Taylor Hansonin ja Zac Hansonin vuonna 2003 perustama levy-yhtiö.


title: 3CG Records

text: 3CG on lyhennys sanoista Three Car Garage (kolmen auton autotalli), joka viittaa Hansonin vuonna 1998 julkaistuun kokoelmalevyyn sekä levy-yhtiön studion toimitiloihin.


title: 3CG Records

text: Tällä hetkellä yhtiöllä ei ole muita artisteja kuin Hanson, mutta tulevaisuudessa yhtiö aikoo kiinnittää myös muita yhtyeitä ja artisteja.


title: Lethrini

text: Lethrini on kovakuoriaisten ("Coleoptera") "Geotrupinae"-alaheimoon kuuluva tribus.


title: Ala-Urpala

text: Ala-Urpala () on yksi Virolahden kylistä, jotka ovat toisen maailmansodan jälkeen jääneet Venäjän puolelle nykyistä itärajaa. Se oli itäisin kylä Virolahden pitäjässä, sijaiten Säkkijärven rajalla ja Suomenlahden rannalla. Kylän halki virtasi ja sen kohdalla laski mereen Urpalanjoki.


title: Ala-Urpala

text: Ala-Urpalassa 1600-luvulta alkaen sijainnut kartano, Ala-Urpalan hovi, käsitti koko kylän. Se oli pitkän aikaa mm. Alfthan-suvun omistuksessa. Hovin uuden, noin vuonna 1835 valmistuneen päärakennuksen piirsi Carl Ludvig Engel. 1916 silloisen kartanon osti maanviljelijä Manu Seppälä. Hän myi Kartanoon vielä kuuluvia torppia itsenäisiksi tiloiksi. Vuonna 1921 Virolahden kunta osti kartanon päärakennuksen kansakouluksi.


title: Francis Harper

text: Francis Harper (17. marraskuuta 1886 Southbridge, Massachusetts – 17. marraskuuta 1972 Chapel Hill, Pohjois-Carolina) oli yhdysvaltalainen biologi ja lintutieteilijä.


title: Francis Harper

text: Harper valmistui Cornellin yliopistosta 1914 ja palkattiin saman tien eläintieteilijäksi Kanadaan Athabascaan ja Isolle Orjajärvelle suuntautuneelle tutkimusmatkalle, jota johti Charles Camsell. Palveltuaan upseerina Ranskassa ensimmäisessä maailmansodassa Harper palasi 1920 Athabascaan, jossa hän tutkijatovereineen keräsi 1 200 linnun ja 350 nisäkkään kokoelman. Vuosina 1919–1932 Harper julkaisi sarjan kirjoituksia alueen kasvistosta ja eläimistöstä. Alexander Wetmoren mielestä hän oli ainoa amerikkalainen eläintieteilijä, joka tiesi kuinka kirjoitetaan.


title: Francis Harper

text: Vuonna 1925 Harper väitteli Cornellissa filosofian tohtoriksi vuonna 1914 keräämästään aineistosta. Väitöskirjan nimi oli "A faunal reconnaissance in the Athabaska and Great Slave Lakes region". Vuosien 1920 ja 1947 välisenä aikana Harper työskenteli useissa biologiaan liittyvissä organisaatioissa. Hän oli luonteeltaan äkkipikainen ja omapäinen, eikä kyennyt työskentelemään sellaisten ihmisten kanssa, joista ei pitänyt tai ei arvostanut. 1945 hän julkaisi teoksen "Extinct and Vanishing Mammals of the Old World" ja 1958 teoksen "The Travels of William Bartram". 1947 Harper palasi Kanadan tutkimusalueilleen, nyt lentokoneella, kun hän edellisillä kerroilla oli liikkunut kanootilla ja lotjalla. Mukanaan hän toi nuoren eläintieteilijän Farley Mowatin Toronton yliopistosta. Harper keräsi jälleen mittavan kokoelman ja julkaisi useita kirjoituksia retkensä tuloksista. Vuonna 1953 hän teki viimeisen retkensä samoille alueille. 1963 hän julkaisi teoksen "Caribou and Eskimos". Kaikkiaan hän julkaisi noin 135 tieteellistä kirjoitusta.


title: Francis Harper

text: Harper nimesi linnuista pikkumyrskysukeltajan ("Pelecanoides georgicus") yhdessä Robert Cushman Murphyn kanssa.


title: DNO International

text: DNO International ASA on norjalainen öljy-yhtiö. DNO listautui Oslon pörssiin ensimmäisenä öljy-yhtiönä vuonna 1974. Sen pääkonttori sijaitsee Oslossa ja se toimii operaattorina tai aktiivisena partnerina useilla öljy- ja kaasukentillä Britanniassa, Jemenissä, Irakissa, Päiväntasaajan Guineassa, Mosambikissa ja Syyriassa.


title: Dno (täsmennyssivu)

text: Dno voi olla


title: Simo Pulkki

text: Simo Pulkki (s. 26. joulukuuta 1982 Helsinki) on suomalainen jääkiekkoilija. Isokokoinen Pulkki on peruspuolustaja, joka tunnetaan kovasta pelityylistään.


title: Simo Pulkki

text: Pulkki pelasi ensimmäisen SM-liigaottelunsa Jokereissa 2006–2007. Tämän jälkeen hän on pelannut liigaa KalPassa ja SaiPassa sekä Mestistä Kiekko-Vantaassa, Hokissa ja Jukureissa. Kauden 2010–2011 hän pelasi Ranskan pääsarjan Chamonix’ssa.


title: Simo Pulkki

text: Ranskassa pelatun kauden jälkeen Pulkki palasi kotiseudulleen Riihimäelle ja pelasi Peltosaaren Nikkareiden 2. Divisioonajoukkueessa kaksi ottelua.


title: Anthony Higgins

text: Anthony Higgins (s. 9. toukokuuta 1947 Northampton Iso-Britannia) on brittinäyttelijä. Hänen vanhempansa olivat irlantilaisia, jotka olivat Etelä-Irlannista muuttaneet toisen maailmansodan aikana.


title: Anthony Higgins

text: Higgins aloitti näyttelemällä teatterissa ja vuonna 1967 hänestä tuli ammattinäyttelijä. Hänen ensimmäiset merkittävät elokuvaroolinsa olivat elokuvissa "A Walk with Love and Death" (1969), "Taste the Blood of Dracula" (1970) ja kulttielokuvassa "Vampire Circus" (1972). Uransa alkuvaiheilla Higgins käytti nimeä Anthony Corlan.


title: Anthony Higgins

text: Higgins esiintyi mm. elokuvassa "Flavia, la monaca musulmana" (1974), tv-sarjoissa ja näyttämöllä Royal Shakespeare Companyn kanssa. Higgins kutsuttiin Hollywoodiin esittämään pientä roolia Goblerina elokuvassa "Kadonneen aarteen metsästäjät". Vuonna 1982 brittiläinen ohjaaja Peter Greenaway valitsi Higginsin pääosaan elokuvaansa "Piirtäjän sopimus".


title: Anthony Higgins

text: Higgins näytteli sekä Sherlock Holmesia että vihollista kahdessa eri dekadissa uransa aikana. Hän oli vihollisena elokuvassa "Young Sherlock Holmes" (1985) ja Sherlock Holmes itse elokuvassa "1994 Baker Street: Sherlock Holmes Returns" (1993).


title: Anthony Higgins

text: Vuonna 2000 hän käsikirjoitti ja ohjasi oman elokuvansa "Blood Count". Se esitettiin vain muutamilla filmifestivaaleilla.


title: Anthony Higgins

text: Higgins on myös muusikko: hän soittaa flyygelitorvea.


title: Veli-Matti Hynninen

text: Veli-Matti Hynninen (s. 15. tammikuuta 1944) on suomalainen evankelis-luterilaisen kirkon pappi. Hän toimi Loviisan suomalaisen seurakunnan kirkkoherrana vuosina 1980–2012. Hän sai Kristillisen rauhanpalkinnon vuonna 1992. Vuonna 1998 hän sai Suomen Valkoisen Ruusun ritarikunnan ensimmäisen luokan ritarimerkin.


title: Veli-Matti Hynninen

text: Hynninen tunnetaan myös radiopakinoitsijana (muun muassa Radio Dei) ja kolumnistina (muun muassa "Loviisan Sanomat"). Vaikka hän suoritti vuosina 1963–1964 varusmiespalveluksen ja yleni vuonna 1999 reservin luutnantiksi, hän on tehnyt pitkään rauhantyötä, tullut tunnetuksi siviviilipalveluksen käyneiden puolestapuhujana ja toiminut kouluttajana Lapinjärven koulutuskeskuksessa Lapinjärvellä. Hän perusti Loviisan rauhanfoorumin.


title: Veli-Matti Hynninen

text: Vuosina 1994–1999 Hynninen toimi Porvoon rovastikunnan lääninrovastina.


title: Mikko Kukkonen

text: Mikko Kukkonen (s. 19. tammikuuta 1988 Siilinjärvi) on suomalainen jääkiekkopuolustaja, joka pelaa Aasian liigan eteläkorealaisjoukkue High1:ssä. Hän on pelityyliltään peruspuolustaja.


title: Mikko Kukkonen

text: Kukkonen on Kalevan Palloon kasvatti. Hän voitti C-nuorten SM-hopeaa vuonna 2004. Kukkonen nostettiin kaudeksi 2006–2007 KalPan SM-liigarinkiin kaksivuotisella sopimuksella. Hän pelasi kauden kuitenkin pääsosin vielä A-nuorissa ollen tehoilla 8+8=16 KalPan tehokkain puolustaja Petri Partasen kanssa. SM-liigassa Kukkonen pelasi kahdeksan runkosarjaottelua ilman tehopisteitä. Hän pelasi myös kevään 2007 tasonmittauksissa tehden neljässä ottelussa yhden syöttöpisteen. Miesten pelit tulivat Kukkoselle tutuksi myös kuuden Mestis-ottelun verran alle 20-vuotiaiden maajoukkueesta.


title: Mikko Kukkonen

text: Kaudella 2007–2008 Kukkonen pelasi SM-liigassa 20 runkosarjaottelua ilman tehopisteitä. Hän pelasi kauden aikana myös kaksi Mestis-ottelua alle 20-vuotiaiden maajoukkueessa, mutta pääosan kaudestaan Kukkonen pelasi A-nuorissa. Hän oli siellä tehoilla 2+16=18 KalPan tehokkain puolustaja Pasi Hirvosen kanssa. Kukkonen voitti A-nuorten Suomenmestaruuden keväällä 2008. Kausi 2008–2009 oli hänen ensimmäinen kokonainen kausi SM-liigassa ja se toi 57 runkosarjaottelussa kolme syöttöpistettä sekä 12 playoff-ottelussa yhden syöttöpisteen. Kukkonen nousi kauden lopulla KalPan ykköspuolustajapariin Mika Strömbergin rinnalle korvaamaan loukkaantunutta Janne Jalasvaaraa. Hän voitti kauden päätteksi SM-pronssia.


title: Mikko Kukkonen

text: Kukkosen peliaika KalPassa väheni kaudella 2009–2010 osittain siksi, kun SM-liigajoukkueiden kokoonpanojen sallittu pelaajamäärä väheni 18 kenttäpelaajaan. Hän aloitti näin ollen KalPan lähtökohtaisena seitsemäntenä puolustajana ja pelasi runkosarjassa ainoastaan 29 ottelua tehopistein 1+1=2 sekä osan kaudestaan myös yli-ikäisenä A-nuorissa. Kukkonen teki SM-liigauransa avausmaalin hänen 113. SM-liigan runkosarjaottelussaan, runkosarjan viimeisellä kierroksella vieraissa Hämeenlinnan Pallokerhoa vastaan. Kukkonen palkittiin ottelun "Ilta-Sanomien" yhden tähden tähtipelaajana. Tammikuussa 2010 hän teki kaksivuotisen jatkosopimuksen KalPan kanssa. Kaudella 2010–2011 Kukkonen kuului hyvällä peruspelillään joukkueen suurimpiin onnistujiin. Hän voitti lukemalla +11 KalPa sisäisen tehotilaston. Kukkosen kautta kuitenkin lyhensi marraskuusta joulutaukoon asti kestänyt ylävartalovamma.


title: Mikko Kukkonen

text: Kaudeksi 2013–2014 Kukkonen siirtyi kaksivuotisella sopimuksella Tampereen Ilvekseen, jota valmentaa hänelle KalPasta tuttu Tuomas Tuokkola. Kukkonen nousi aina kauden aikana joukkueen ykköspuolustajapariin Simon Gysbersin viereen ja sai hänen ohellaan eniten jääaikaa Ilveksessä. Hän teki myös SM-liigan yhden kauden piste-ennätyksensä tehoilla 6+10=16. Kaudeksi 2015–2016 Kukkonen siirtyi kaksivuotisella sopimuksella Espoo Bluesiin. SM-liigan siirtotakarajan jälkeen helmikuussa 2016 hänet nimettiin jo joukkueen neljänneksi kapteeniksi, kun talousvaikeuksista kärsineen seuran oli jättänyt aiemmat kapteenit Kim Hirschovits, Kalle Kaijomaa ja Jari Sailio sekä muita kapteenistoon kuuluneita.


title: Mikko Kukkonen

text: Kukkonen siirtyi kaudeksi 2016–2017 jatkamaan uraansa Aasian liigan eteläkorealaisjoukkue High1:een. Hän oli kahdeksalla osumallaan joukkueen eniten maaleja tehnyt puolustaja Kim Hyeokin kanssa. Kukkonen sijoittui myös koko liigan jäähypörssissä kolmanneksi 128 minuutillaan.


title: Mikko Kukkonen

text: Kukkonen voitti alle 18-vuotiaiden MM-hopeaa vuonna 2006. Hän pelasi myös World U-17 Hockey Challengessa vuonna 2005.


title: US F1 Team

text: US F1 Team oli yhdysvaltalainen talli, joka ilmoittautui Formula 1 -sarjaan kaudelle 2010. Talli kuitenkin kohtasi ylitsepääsemättömiä ongelmia, eikä näin ollen päässyt osallistumaan kaudelle. Talli olisi käyttänyt muiden tulokastallien tapaan Cosworthin moottoreita. Tallin perustajat ovat Ken Anderson ja Peter Windsor.


title: US F1 Team

text: 25. tammikuuta 2010 talli julkisti toiseksi kilpakuljettajakseen argentiinalaisen José María Lópezin.


title: US F1 Team

text: Talli ei pohjautunut olemassa olevaan pikkuformulatalliin, vaan se oli kokonaan uusi yritys. Se sai kaudelle 2010 valmiiksi yhden monokokin.


title: Lithopoma

text: Lithopoma on meressä elävien kotiloiden suku. Siihen kuuluu ainakin viisi lajia.


title: Lithopoma

text: "Lithopoma"-suvun kotiloita suositaan meriakvaarioissa, koska ne syövät tehokkaasti ei-toivottuja leviä kuten rihmalevää, sekä sinilevää ja Diotoma-ruskolevää, jota esiintyy varsinkin vasta perustetussa akvaariossa. Akvaarioharrastuksen parissa ne tunnetaan edelleen vanhalla nimellään "Astraea" - etenkin "Astraea tecta" (nykyinen "Lithopoma tectum") Erakkoravut saattavat tyhjentää elävänkin Lithopoma-kotilon kuoren asunnokseen.


title: Lithopoma

text: Litophoma-suvun kotilot ovat herkkiä veden laadun nopeille muutokselle ja veteen liuenneelle kuparille. Siksi kuparipohjaisia lääkkeitä ei voi käyttää niiden kotiakvaariossa.


title: Astraea

text: Astraea voi viitata seuraaviin asioihin.


title: Lars Hedman

text: Lars Magnus Hedman (s. 14. tammikuuta 1953 Oulu) oli Österbottens Tidningin päätoimittaja 2008–2011. Hedman toimi aiemmin ÖT:n edeltäjän Jakobstads Tidningin päätoimittajana, jonka palvelukseen hän tuli vuonna 1985. Hän on opiskeluajoista lähtien innokkaasti harrastanut sci-fiä ja oli mukana perustamassa Turun Science Fiction Seuraa vuonna 1977.


title: Lars Hedman

text: Hedman kirjoitti ylioppilaaksi 1973 ja valmistui diplomiekonomiksi Åbo akademista 1978. Työurallaan hän toimi Österbottningenin toimitussihteerinä 1979–1980, Teollisuusvakuutuksen tiedotuspäällikkönä 1980–1985, Jakobstads Tidningin taloustoimittajana 1985–1987, toimituspäällikkönä 1987–1992, päätoimittajana 1992–2006, Jakobstads Tidnings ab:n toimitusjohtajana 1997–2006, HSS Media ab:n vastaavana päätoimittajana 2006–2008 ja Österbottens Tidningin päätoimittajana 2008–2011.


title: Cyphastrea

text:
Cyphastrea on kivikorallien suku, johon kuuluu ainakin seitsemän lajia. Joitakin pidetään joskus meriakvaarioissa.
Ne luokitellaan lyhytpolyyppisiin eli SPS-kivikoralleihin. Ne pärjäävät kohtalaisessa tai melko vähäisessä valossa, mutta tarvitsevat kalkkipitoisen veden, ja melko voimakkaan virtauksen, joka tuo niiden pyyntilonkeroiden ulottuville eläinplanktonia..


title: Cyphastrea

text: "Cyphastrea decadia" on ainoa laji, joka kasvattaa haaraisen puumaisen varren, muiden runko on levymäinen. Rungon pinnalla on pyyntilonkeroita pyöreinä mykeröinä. Väriyhdistelmät voivat olla hätkähdyttäviä, esimerkiksi punaiset lonkerot sinisessä rungossa, tai useammin tummanpunaiset lonkerot vaaleanpunaisessa rungossa tai kokonaan vihreä. Lonkeroryppäiden keskiosa voi olla vielä kolmatta väriä: vihreä runko, punaiset lonkerot, vaaleanpunaiset keskukset


title: Cyphastrea

text: Cyphastrea-lajeja tavataan (indopasifisen merialueen eri osissa sekä Punaisellamerellä.


title: Vera Farmiga

text: Vera Ann Farmiga (s. 6. elokuuta 1973 Essexin piirikunta, New Jersey, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa "Running Scared" (2006), "The Departed" (2006), "Poika raidallisessa pyjamassa" (2008), "Ottolapsi" (2009) ja "Kirottu" (2013). Hän sai parhaan naissivuosan Oscar-ehdokkuuden elokuvasta "Up in the Air" (2009).


title: Vera Farmiga

text:
Farmiga syntyi Essexin piirikunnassa New Jerseyssä ja kasvoi Irvingtonissa samassa osavaltiossa. Hän on perheen seitsemästä lapsesta toiseksi vanhin. Farmigan vanhemmat ovat ukrainalaisia maahanmuuttajia. Isä Mykhailo on tietokoneohjelmien analyytikko ja äiti Luba opettaja. Farmiga kasvatettiin eristyneessä ukrainalaisamerikkalaisessa yhteiskunnassa ja puhui englantia
kuusivuotiaana. Hän kävi ukrainalaisessa katolilaisessa koulussa Newarkissa. Myöhemmin Farmiga valmistui Hunterdon Central Regional High Schoolista vuonna 1991.


title: Vera Farmiga

text: Farmiga oli naimisissa näyttelijä Sebastian Rochén kanssa vuosina 1997–2004. Vuonna 2008 Farmiga meni naimisiin elokuva-alalla toimivan Renn Hawkeyn kanssa, heillä on kaksi lasta poika Finn (s. 2009) ja tyttö Gytta (s. 2010). Farmigan sisko Taissa Farmiga on myös näyttelijä.


title: Otto Honkaheimo

text: Otto Oskari Honkaheimo (s. 3. elokuuta 1985 Rauma) on suomalainen entinen jääkiekkopuolustaja. Hän pelasi urallaan SM-liigassa yhteensä 587 runkosarjaottelua tehopistein 17+88=105 ja keräten 608 jäähyminuuttia sekä 49 playoff/playout-ottelua tehopistein 3+9=12 ja keräten 69 jäähyminuuttia. Honkaheimo pelasi suurimman osan urastaan kasvattajaseurassaan Rauman Lukossa, jossa hän pelasi SM-liigaa 11 kautena ja toimi joukkueen kapteenina vuodet 2011–2014. Honkaheimo voitti Lukossa SM-pronssia vuosina 2011 ja 2014. Hän pelasi SM-liigaa myös Helsingin IFK:ssa, Hämeenlinnan Pallokerhossa ja Vaasan Sportissa sekä loi pääsarjauraa myös yhtenä kautena Norjassa.


title: Otto Honkaheimo

text: Honkaheimo tunnettiin yleisesti peruspuolustajana, joka ei varsinaisesti loistanut millään osa-alueella. Elite Prospects -sivuston mukaan hän oli pelityyliltään all around -puolustaja, joka liikkui hyvin ja pelasi voimakkaasti omalla puolustusalueella. Honkaheimo kykeni myös johtamaan joukkuetta. Hän oli myös kohtalaisen hyvä hyökkäyspäässä, vaikka Honkaheimolla oli puutteita visiossa.


title: Otto Honkaheimo

text: Honkaheimo on Rauman Lukon kasvatti. Hän teki kaksivuotisen SM-liigasopimuksen joukkueen kanssa toukokuussa 2003. Honkaheimo pelasi kauden 2003–2004 kuitenkin vielä suurimmaksi osaksi Lukon A-nuorissa, joiden tehokkain puolustaja hän oli tehoilla 5+20=25. Honkaheimo sijoittui A-nuorten SM-liigan puolustajien pistepörssissä kolmanneksi. Lukon SM-liigajoukkueess hän sai tililleen kuusi runkosarja- ja yhden playoff-ottelun. Honkaheimo pelasi kauden aikana miesten pelejä myös viiden Mestis-ottelun verran alle 20-vuotiaiden maajoukkueessa.


title: Otto Honkaheimo

text: Kaudella 2004–2005 Honkaheimo jäi osittain Hal Gillin tulon myötä vähälle peliajalle ja pelasi ison osan kaudestaan vielä myös A-nuorissa. Hän pelasi SM-liigan puolella varsinaisen tulokaskautensa tehden 29 runkosarjaottelussa kolme syöttöpistettä. Kaudella 2005–2006 Honkaheimon odotettiin ottavan seuraava askel hyväksi SM-liigapuolustajaksi, mutta hän ei saanut kauden aikana kuitenkaan oikein missään vaiheessa Lukon pelisysteemistä kiinni ja Honkaheimon oman pään virheet näkyivät joukkueen puolustuksen toiseksi huonoimmassa teholukemassa -10. Hän pelasi kauden aikana SM-liigassa 38 runkosarjaottelua tehden yhden syöttöpisteen. Honkaheimo kävi myös kolmen ottelun vuokralla Mestis-joukkue Kajaanin Hokissa marraskuussa 2005. Hän pelasi ison osan kaudestaan vielä myös Lukon A-nuorissa, joita Honkaheimo vahvisti kevään 2006 pudotuspelien ajan. Helmikuussa 2006 hän teki kaksivuotisen jatkosopimuksen Lukon kanssa.


title: Otto Honkaheimo

text: Honkaheimo otti kaudella 2006–2007 kehitysaskeleita SM-liigassa, jossa hän teki 51 runkosarja- ja kolmessa playoff-ottelussa tehot 3+7=10. Honkaheimo teki liigauransa avausmaalin 23. marraskuuta 2006 ylivoimalla vieraissa Hämeenlinnan Pallokerhoa vastaan. Hän pelasi kauden aikana myös kaksi ottelua lainalla Mestis-joukkue Forssan Palloseurassa. Kaudella 2007–2008 Honkaheimo jäi Lukossa vähälle peliajalle. Lokakuussa 2007 hänet kaupattiin Kalevan Palloon vaihdossa Matti Kuusistoon. Honkaheimo sai uudessa joukkueessaan enemmän vastuuta. Kaudeksi 2008–2009 hän palasi try-outin kautta Lukkoon. Tammikuussa 2009 Honkaheimo teki kaksivuotisen jatkosopimuksen joukkueen kanssa.


title: Otto Honkaheimo

text: Kaudella 2010–2011 Honkaheimo nousi Lukon varakapteeniksi. Hän otti kehitysaskeleita puolustuspelaamisessa ja nousi Lukko-puolustuksessa johtavaan rooliin. Honkaheimo sijoittui 106 minuutillaan jäähypörssissä yhdeksänneksi. Hän oli kevään 2011 pudotuspeleissä Lukon tehokkain puolustaja. Hän voitti kauden päätteeksi SM-hopeaa. Helmikuussa 2011 Honkaheimo teki vuoden mittaisen jatkosopimuksen Lukon kanssa. Kaudella 2011–2012 hän nousi joukkueen kapteeniksi ja teki SM-liigan yhden kauden piste-ennätyksensä tehoilla 3+24=27. Honkaheimo keräsi myös yhden kauden jäähyennätyksensä 108 minuutillaan, joilla hän sijoittui jäähypörssissä kuudenneksi. Joulukuussa 2011 Honkaheimo teki kolmivuotisen jatkosopimuksen Lukon kanssa, joka sisälsi vuoden mittaisen option ulkomailla pelaamisesta.


title: Otto Honkaheimo

text: Kausi 2012–2013 oli Honkaheimolle taas henkilökohtaisesti haastava, mistä kertoo teholukema –14. Kaudella 2013–2014 hän pelasi alavartalovamman takia vain 34 runkosarja- ja yhden playoff-ottelun. Honkaheimo voitti kauden päätteeksi SM-pronssia. Kesäkuussa 2014 Lukko ja Honkaheimo purkivat yhteisymmärryksessä sopimuksensa. Samana päivänä hänen kerrottiin siirtyvän vuoden mittaisella sopimuksella Helsingin IFK:hon kaudeksi 2014–2015.


title: Otto Honkaheimo

text: Marraskuussa 2015 Honkaheimo siirtyi aluksi kolmen ottelun mittaisella sopimuksella Mestis-joukkue Lempäälän Kisaan oltuaan alkukauden 2015–2016 ilman sopimusta. Tämän jälkeen hän siirtyi neljän ottelun mittaisella sopimuksella Hämeenlinnan Pallokerhoon. Honkaheimo loukkaantui heti HPK-debyytissään, mutta hän teki kuitenkin joukkueen kanssa loppukauden jatkosopimuksen joulukuussa juuri ennen paluutaan kaukaloon. Loukkaantumiset sotkivat kuitenkin myös Honkaheimon kevätkautta ja kaikkiaan hän pelasi HPK:ssa kauden aikana vain 24 ottelua.


title: Otto Honkaheimo

text: Syyskuussa 2016 Honkaheimo siirtyi viiden viikon mittaisella keikkasopimuksella Norjan GET-ligaenissa pelaavan Stjernen Hockeyn riveihin. Marraskuussa hän siirtyi 12 ottelun mittaisella sopimuksella Mestis-joukkue Heinolan Peliittoihin. Honkaheimo pelasi siellä neljä ottelua, jonka jälkeen hän siirtyi joulukuussa 7. tammikuuta 2017 asti kestäneellä sopimuksella Vaasan Sportin SM-liigajoukkueeseen paikkaamaan Ari Gröndahlin ja Robin Salon maajoukkuekutsuja sekä Aleksi Laakson loukkaantumista. Lyhyen sopimuksen päätteeksi Honkaheimon sopimusta jatkettiin kauden 2016–2017 loppuun.


title: Otto Honkaheimo

text: Honkaheimo oli ilman sopimusta alkukauden 2017–2018, jolloin hän kuitenkin harjoitteli II-divisioonajoukkue Eurajoen Lätkän mukana. Lokakuussa 2017 Honkaheimo kuitenkin ilmoitti omalla Twitter-tilillään lopettaneensa pelaajauransa. Hän aloitti myös uran OP Vakuutuksen asiamiehenä.


title: Otto Honkaheimo

text: Honkaheimo pelasi alle 20-vuotiaiden MM-kilpailuissa vuonna 2005 sekä alle 18-vuotiaiden MM-kilpailuissa vuonna 2003, jolloin hän toimi Suomen varakapteenina.


title: Otto Honkaheimo

text: Honkaheimo pelasi myös kaksi A-maaottelua osallistuttuaan Suomen ensimmäiselle MM-leiriviikolle keväällä 2012. Hän teki A-maajoukkuedebyyttinsä näin ollen 4. huhtikuuta 2012 Rapperswilissä Sveitsiä vastaan.


title: Otto Honkaheimo

text: Syksyllä 2017 Honkaheimo on toiminut Lukon otteluiden kommentaattorina Rauman paikallisradio "Radio Ramonan" ottelulähetyksissä.


title: Otto Honkaheimo

text: Honkaheimon serkut Antti ja Mikko ovat pelanneet myös jääkiekkoa.


title: Peter Baltes

text: Peter Baltes (s. 4. huhtikuuta 1958) on saksalainen basisti ja laulaja, joka soittaa saksalaisessa heavy metal -yhtye Acceptissa. Accept on tehnyt 15 levyä, ja ne ovat myyneet 30 miljoonaa kappaletta ympäri maailman. Acceptin ensimmäisellä levyllä "Accept" Baltes laulaa kappaleet "Seawinds" ja "Sounds of War". Toisella levyllä "I'm a Rebel" hän laulaa kappaleet "No Time To Lose" ja "The King". Hänen lauluääntään kuullaan muun muassa albumilla "Predator".


title: Peter Baltes

text: Vuodesta 2009 lähtien Baltes on asunut Pennsylvaniassa.


title: Peter Baltes

text: Peter Baltes ei ollut Acceptin alkuperäinen basisti. Alun perin bassoa soitti Dieter Rubach. Baltes on kuitenkin yhdessä kitaristi Wolf Hoffmannin ohella soittanut yhtyeessä pisimpään, siitä lähtien, kun hän vuonna 1978 liittyi Acceptiin. Ensimmäisen kerran Accept hajosi vuonna 1989. Baltes oli basistina jälleen, kun Accept koottiin uudelleen vuonna 1992, jolloin Udo Dirkschneider palasi laulajaksi. Accept hajosi toistamiseen vuonna 1997, mutta koottiin taas vuodeksi 2005, kun Udo jatkoi edelleen laulajana. Vuodesta 2009 eteenpäin Peter Baltes on soittanut bassoa Acceptissa. 27. lokakuuta 2018 Peter Baltes ilmoitti jättävänsä yhtyeen ja kiitti fanejaan yhteisistä vuosista.


title: Peter Baltes

text: Baltes käyttää EMG-mikrofoneja, Fender Precision -bassoja ja Peavey-vahvistimia.


title: Kulttuuritalo Korundi

text: Kulttuuritalo Korundi on Rovaniemen vuonna 2011 avattu Kulttuuritalo, jonka tilat on kunnostettu vuonna 1933 rakennetusta postiautovarikosta. Postiautovarikko on yksi harvoista toisessa maailmansodassa säilyneitä rakennuksista Rovaniemellä. Rovaniemen taidemuseo toimi jo aiemmin osassa entistä varikkoa, jotka kunnostettiin vuosina 2009–2011 uudeksi kulttuuritaloksi muun muassa Euroopan aluekehitysrahaston rahoittaman projektin avulla. Sisäpihalle rakennettiin uudisrakennuksena erillinen monitoimisali, joka on Rovaniemen kaupunginorkesteri – Lapin kamariorkesterin kotisali. Soittajilla on uudessa talossa harjoitustilat. Rovaniemen taidemuseolle lisättiin näyttelytilaa, taidevarastoja ja toimistotiloja. Korundi avattiin toukokuussa 2011.


title: Kulttuuritalo Korundi

text: Postiautovarikko on rakennettu 1930-luvun alkupuolella. Se on kaksikerroksinen, pitkänomainen punatiilinen rakennus, jonka pohjoispuolella on raunioiden purkutiilistä rakennettu laajennus, johon vuonna 1986 avattiin professori Juhani Pallasmaan suunnitelmien mukaan tehdyt taidemuseon tilat. Lapinkävijäntielle avautuvan pääoven edessä on neljä graniittipylvästä.


title: Kulttuuritalo Korundi

text: Korundi sai nimensä yleisölle suunnatun nimikilpailun tuloksena. Lapissa esiintyy hyvälaatuisena mineraalia korundia, jota tavataan usein kultahuuhdonnassa.


title: Kulttuuritalo Korundi

text: Rakennuksen kokonaispinta-ala on 5 300 m².


title: Ahdistus (tunne)

text: Ahdistus on tunnetila, johon voi liittyä tuskaisuutta, pelokkuutta, paniikkioireita, huolestuneisuutta ja unihäiriöitä. Ajoittainen ahdistus on osa kaikkien ihmisten elämää. Ahdistus muuttuu patologiseksi, mikäli se on suhteettoman suurta (pieni tilanne tuottaa suurta ahdistusta), jatkuu pitkään stressaavan tilanteen jälkeenkin tai esiintyy ilman ulkoista syytä.


title: Ahdistus (tunne)

text: Ahdistus on pelon tavoin normaali sopeutumisreaktio. Pelko on reaktio vaaraa ennustavaan ärsykkeeseen. Ahdistuksen kohde ei usein ole yhtä selkeä kuin pelon kohde, ja ahdistuksen kohde voi olla ajallisesti kauempana tulevaisuudessa. Pelko on aistilähtöistä, kun taas ahdistus on kognitiolähtöistä.


title: Ahdistus (tunne)

text: Pelko ja ahdistus esiintyvät hyvin samanlaisina eri eläimillä, eli ne ovat "evolutiivisesti konservoituneita".


title: Ahdistus (tunne)

text: Ahdistuksen tunne on aivojen tarkasti säätelemä normaali reaktio uhkiin.


title: Ahdistus (tunne)

text: Monet lääkeaineet voivat aiheuttaa sivuvaikutuksena ahdistuneisuutta. Tällaisia lääkeaineita ovat mm. analgeetit, anestesia-aineet, väsyttävät antihistamiinit, antikolinergiset aineet, ehkäisytabletit, epilepsialääkkeet, sympatomimeetit, insuliini, kilpirauhashormonit, litium, masennuslääkkeet, Parkinsonin taudin lääkkeet, psykoosilääkkeet, sydänlääkkeet ja verenpainelääkkeet.


title: Ahdistus (tunne)

text: Ahdistuneisuushäiriöt ovat mielenterveyden häiriöitä, joiden oireisiin kuuluu ahdistuksen tunne. Ahdistuneisuushäiriöt ovat tavallisimpia mielenterveyden häiriöitä. Ahdistuneisuushäiriö puhkeaa yleensä ympäristötekijöiden ja perinnöllisen alttiuden yhteisvaikutuksesta. Ahdistuneisuus voi olla skitsofrenian ennakko-oire.


title: Saori Yoshida

text: Saori Yoshida (, s. 5. lokakuuta 1982 Tsu, Mien prefektuuri) on japanilainen kilpauransa päättänyt naispainija, olympiavoittaja, maailman- ja Aasian mestari sekä Aasian kisojen kultamitalisti. Hän on lajinsa menestynein urheilija.